16 май, 2021, 23:29\nТеглар:Реал Мадрид | Барселона | Атлетико | Вильярреал | Атлетик | Реал | Ла Лига\n"Барселона" чемпионлик пойгасидан чиқиб кетди!\nИспания Ла Лигаси 37-туридан ўрин олган "Атлетик" - "Реал" учрашуви ўз ниҳоясига етди. Учрашув мадридликларнинг минимал ҳисобидаги ғалабаси билан якунланди. Ўйин тақдирини ҳал қилган ягона голга 68-дақиқада Начо муаллифлик қилди.\nАйни пайтда, бевосита чемпионлик пойгасида иштирок этаётган "Реал" ўз очколари сонини 81 тага етказиб олган ҳолда интригани сақлаб қолди. Бу турда "Атлетико" ўз уйида "Осасуна"ни меҳмон қилди ва 2:1 ҳисобидаги ғалабани қўлга киритди, шу тариқа, уларнинг орасидаги фарқ бу турда ҳам 2 очколигича қолди. Яъни, ҳали ҳеч нима аниқ ҳал бўлганича йўқ, барчаси сўнгги турда ойдинлашади!\n38-турда "Реал" Мадрид ўз уйида Европа Лигаси финалига йўл олган "Вильярреал"ни қабул қилади, "Атлетико" эса "Вальядолид" меҳмони бўлади. Чемпионлик пойгасидан чиқиб кетган "Барселона" "Эйбар"га сафар уюштиради.\nЛа Лига бу мавсум ҳар йилгиданда қизғин тус олди. Кузатишда давом этамиз.\nПримера Дивизион 37-тур\nНачо Фернандес 68'\nСтадион: San Mames Barria 0 томошабин\nУчрашув якунланди! "Реал" муҳим паллада 3 очкони қўлга киритди. Эътиборингиз учун раҳмат!\nРақибини қўполлик билан тўхтатиб қолгани учун Феде Вальверде огоҳлантирилди.\nМураббий ҳакмга қаршилик қилгани боис, Марселино Гарсия Тораль ҳам огоҳлантирилди.\nБу фоли учун унга тўғридан тўғри қизил берса арзийди, бироқ ҳакам унга сариқ карточка кўрсатди! Бу Раул Гарсия учун ўйиндаги 2-си бўлгани учун, у ўйинни тар этди!\nНачо ҳам огоҳлантирилди. Сариқ карточкалар сони ошиб кетмоқда.\nИньиго Мартинес Каземирога нисбатан фол ишлатгани боис сариқ карточкага лойиқ кўрилди.\nРауль Гарсия қўполлиги учун огоҳлантирилди.\nРодригонинг ўрнига Эден Азар ўйинга қўшилди.\nОхиан Санчет ўрнига Унаи Лопес ўйинга қўшилди.\nЙўқ, барчаси жойида. Гол инобатга олинади.\nБош ҳакам ВАРга мурожаат қилади. Гол инкор қилиниши мумкин!\nГООООООООООООООООООООООООЛЛЛ!!! Начо ҳисобни очди! Ўйинда туб бурилиш, "Реал" буёғига осонликча таслим бўлмайди.\n"Атлетик"да ўзгариш: Иньяки Уильямс ўрнига Асьер Вильялибре майдонга тушди.\nМодричнинг бурчакдан узатган тўпидан сўнг Каземиро боши билан тўпни дарвозага йўналтирди, бироз ноаниқ.\nВинисиус ўрнига Марко Асенсио ўйинга қўшилди.\nБурчакдан тўпни хорватиялик ярим ҳимоячи яна бир бор ўйинга киритиб беради.\nВинисиуснинг зарбаси рикошетдан сўнг майдон ташқарисига чиқиб кетди.\nБурчак тўпи яна бир бор Лука Модрич томонидан ўйинга киритиб берилади.\nХон Морсильонинг зарбасини Тибо Куртуа қойилмақом сейви билан бартараф этди!\nБурчакдан тўпни Модрич ўйинга киритиб беради.\nБош ҳакам ўйинга вақт қўшиб бермади. Тайм якунланди. Танаффус.\nАлехандро Беренгернинг зарбаси дарвоза тўридан жой олишига оз қолди!\nКаземиро қўпол ўйнади. Ҳакам уни оғзаки огоҳлантирди.\nУнаи Симон бугун фаол. У рақибларининг аксарият ҳужумларини ўқиб, уларни бартараф этмоқда.\nВинисиус Жууниор жарима майдончаси ичига чиройли узатма амалга оширди, бироқ ҳимоячилар тўни осонгина узоқлаштирди.\nРодригонинг жарима майдончаси ташқарисидан берган зарбасига аниқлик етишмади.\nҲимоячиларнинг фаол ҳаракатлари боис тўп яна бир бора бурчакдан ўйинга киритиб берилади. Модрич уни ижро этади.\nТакрорий бурчак тўпи. Бу сафар ҳам тўп олдида Модрич.\nЛука Модрич тезкорлик билан бурчакдан тўпни ўйинга киритиб беради.\n"Реал" Мадрид бурчак тўпидан сўнг хавфли вазият юзага келтира олмади.\nАнтонио Матео Лаос ВАРга мурожаатидан сўнг пенальти йўқ деб топди ва ўйинни давом эттиришга рухсат берди.\nБош ҳакам ВАРга мурожаат қилади.\nХон Морсильо ўз жарима майдончаси ичида тўпга қўли билан тегиб юборди! Пенальти белгиланиши мумкин!\nБеренгер бурчакдан тўпни ўйинга киритиб беради.\nХон Морсильо жарима майдончаси ичига тўпни етказди, ҳимоячилардан бири тўпни узоқлаштиришга муваффақ бўлди.\nОскар Де Маркос яхши ўйнади. "Атлетик" бурчакроқда жарима зарбасини ижро этади.\nВинисиуснинг ўнг қанотдан узатган тўпини ҳимоячи узоқлаштирди. Қарши ҳужум кўришимиз мумкин.\nЛука Модрич Винисиусга тўпни етказиб бермоқчи эди, бироқ узатма анчайин кучли чиқди. Хавфли вазият юзага келиши мумкин эди.\nАлехандро Беренгер қўполлиги учун сариқ карточка билан огоҳлантирилди.\nРодригонинг зарбасига ҳимоячи блок қўйди. Қайтган тўп ноаниқ зарба билан майдон ташқарисига чиқариб юборилди.\nИньяки Уильямс жарима майдончаси ичига тўпни етказиб берди, бироқ тўпни эгаллаб олувчи шерик топилмади.\nКаземиро ўйин қоидасини бузди. Жарима зарбаси.\n"Атлетик" аъзоси Охиан Санчет офсайдда қолиб кетди.\n"Реал" илк дақиқаларни устунлик билан бошлади.\n“Барса” ва “Реал” юлдузлари "Милан"да ўйнайди


Сатира: Нофизийдан нома (50) | TURONZAMIN-Jahongir Muhammadning nashri\nСатира: Нофизийдан нома (50)\nPosted on 10/10/2010 by TURONZAMIN\nБитта эскимос братаним бор, стукач, йў-йў, мани сотмайди, улани манга сотади. Бундайлани сука ҳам дейишади, лекин манга сукалик қимайди. Баъзан-баъзан стилягалиги тутиб қолса, ноз қилади. Ширага зор қогани бу. Ширавой бўса ҳам мировой. Шундай пайтда унга׃\n-Ўтир стиляга,-деб қўйсам бас, далнякнинг устида ўтирган студентга айланади. Аммо зонадаги студент каби своличмас.\nКеча у билан карнай-сурнай бўлиб паркка бордик. Унинг товуши дўриллайди, шунинг учун уни ”карнай” дейман. Менинг товушим унга чийиллаб эшитилса керак, у мени ”сурнай” дейди. Парк маҳалламизнинг биқинида. Шундай бўлса ҳам “далний”деймиз. Ближниси ўзимиззи яма. Далнига борсак бемалол гаплашамиз. Дубиналар шубҳа қимайди, “Бу типлар айланишга ёки юришга чиққан” деб ўйлайди.\nМан стукачдан информация оламан. Билмаган нарсаси йўқ. Қаршингизда дераза бўб тургани билан ҳар қандай лашададан кўп нарсани билади.\nПаркда чехнар бўмаса ҳам гапимиз қовушди. Чойхона бўмаса чехнар бўладими? Буни устига мавзу чиновниклар. Ану терпила бору, Санжар деган, ўша чмо ҳақида сўрадим.\n-У чулда-койкада ётганмиди ёки бетондами? Нага қийноқ тепадан эмас, деб ёзибди? Агар бу гапни битта карманшик ёзганда қўл силтардим. Чунки ҳар қандай карманшик битта чугунга сотилади. Аммо бу чудачокка нима қилди?\n-У чудачок эмас, у чудак, уни аёқдагилар қурбон қилишганди.\n-Нега унда доим алоҳида чулада сақлашди уни?\n-Сан дагадливий терпилсанку, шуни ҳам билмайсанми?\n-Ока, баъзи гапла борки ҳар қандай чукавий ҳам тушунолмай қолади.\n-Басда, чумалик санга ярашмайди. Чуманинг жойи вокзалда. Ман сани чистаплотний деёлмайман, лекин нечистоплотний ҳам демайман. Деволсан. Урса тақ-тақ, урмаса чучела, ҳайкал!\n-Раҳмат ока, сиз чухан деган одамлани ҳаммаси чухан чиқвотти.\n-Ҳа, унақаларининг қўлига чуханка бериб қўйиш керак. Камерани супуриб туришса чухнитса қилишади. Майли, бу бошқа гап. Санжарга бутилка урилганмиди, йўқми, шуни айт манга!\n-Ока, тепаси вертолет бўлган психга бутилка урилмайди.\n-Унда нимадан қўрқади? Камчаткага кетворган бўлса, у ёққа паханнинг қўли етмаса, нага уникини ялайди?\n-Пахан Камчаткага бордию… Ўшанда бизда қийноқ йўқ деган гап керак бўлди. Санжарни валақлатишди. Тамом!\n-Билиб турибман. Лекин қандай валақлатишди? Сири нимада? Якандан чўзишдими?\n-Э, йўқ, у буёққа якандан чўзсин. Бу ёқда унинг жиннилиги ҳақида филм бор. Унинг жиннилиги қўзғаса цирқ бошланади. Хаёлида мантихўрликка боради. Хом манти бору, ўшанга. Деворни манти деб ялайди. “Иссиққина манти экан” деб деворни қучоқлаб севади, ўпади. Кегин дакангга айланади, бутунлай ечинади. Камерада брадяга бўлиб сакрайди. Ечиб ташлаган шими-шкарининг ичида оёқ бор, деб уни қучоқлаб йиғлайди. Кегин киссасини ковлаб, ширмачлик қилади…\n-Бўмаса политически эмас, ширмач эканда!\n-Шинернинг шестёркаси ундан яхши. У шелуха. Ҳаммасини филмга олишган. Ўзим кўрганман. У шелупойнинг тарихини истаган пайтда паутинага қўйворишлари мумкин, шундан қўрқади.\n-Нима қипти, ментлага тушган одам қизилкўтанга айланади. Буни ҳамма билади. Нага қўрқади?\n-Ментла қозиқдан эгри қозиқ ясайди. Унинг эса қонида бор экан. Шариклари тушиб кетган. Сал нарсага шанхай бўлиб қолади. Сири ана шу.\n-Шакал, сирим бор деб ҳаммани сотиб юрибди, дегин. Ҳамма камерада видео қўйсин, дегани нимаси, яна?\n-Ока, у қичиқ қивотти. “Фақат мани видеога оласанми, бошқалани ҳам ода!” девотти.\n-Бунақа шавкадан узоқ турган яхши. Ўша Камчаткасида юраверсин!\nСуҳбатимизга шу ерда нўхта қўйдим. Доносчигимдан керакли гапни олдимда. У билан гаплашганда унинг тилида гаплашаман. Бошқа вақт ўз тилимда. Хуллас, окоси, далний паркда информацияни қўлга киритиб, ближнийга қайтиб, қўлбола кепитилнигим-шабибонни электрга уладим. Битта чефир ичгим келди. Иннан кейин буни ёзиб, сизга жўнатвордим.Пака!\nFiled under: 1.BOSH SAHIFA, Hajv, Nofiziy, Uzbek |\n« Cаиджаҳон Равоний: ЯНГИ МАШҚЛАР Алихўжа Хўжаали »


Жиззах Олий ҳарбий авиация билим юртини ёш мутахассисларнинг навбатдаги гуруҳи битириб чиқди.\nШу муносабат билан вилоят марказидаги Ш.Рашидов хиёбонида битирувчиларга лейтенант ҳарбий унвони, диплом ва кўкрак нишонларини топшириш маросими ўтказилди.\nБилим юртини битириб чиққан ҳарбий мутахассислар Ватанимиз сарҳадлари дахлсизлигини ҳимоя қилишда чинакам мардлик ва жасорат кўрсатиб, мамлакатимиз ҳарбий ҳаво кучлари салоҳиятини намоён этмоқда.\nБу йил билим юрти тарихидаги йигирма иккинчи битирувчилар хизматга йўл олди. Шу муносабат билан ёш зобитларга диплом, кўкрак нишони, лейтенантлик унвони топширилиб, хизматга кузатиш маросими тантанали вазиятда ўтди. Унда Ўзбекистон Республикаси Мудофаа вазирлиги, Марказий ҳарбий округ қўмондонлиги, Жиззах вилояти ҳокимлиги, жамоат ташкилотлари вакиллари ва битирувчиларнинг ота-оналари иштирок этди.\nТантанали маросимда Президентимиз томонидан мамлакатимиз Қуролли Кучларини модернизациялашга берилаётган катта эътибор туфайли кейинги йилларда юқори малакали ҳарбий мутахассислар тайёрлаш янада яхшиланганлиги алоҳида таъкидланди. Маросимда сўзга чиққанлар билим юрти раҳбарлари, ўқитувчилар, фахрийлар, ота-оналар давлатимизнинг халқимиз тинчлиги ва осойишталигини сақлашда олиб бораётган изчил сиёсатини маъқуллаб, ёш авиация мутахассисларига Ватанимиз мусаффо осмонини қўриқлашдек шарафли хизматда муваффақият тилади.\n— Бугун ўғлим Беҳроз Шакаров битирувчилар сафидалигидан хурсандман, — дейди Самарқанд вилояти Қўшработ туманидан келган Нилуфар Қурдошева. — Ана шу ўғлонлар сафида менинг ҳам фарзандим борлигидан бениҳоя бахтлиман. Ушбу билим юртини битириб чиққан ўғлим ва унинг дўстлари Ватанимизга, халқимизга, Президентимизга садоқат билан хизмат қилиб, ўзларининг бурчини оқлашларига ишонаман. Барча оналар номидан уларга оқ йўл, хизматларида улкан муваффақиятлар тилайман.\nТантанали маросим билим юрти шахсий таркибининг жанговар паради, кўргазмали чиқишлари, бадиий жамоалар концерти билан байрамона ўтди.


410 минг сўмдан бошланувчи мустаҳкам Blackview смартфонлари бор! - Terabayt.Uz\n410 минг сўмдан бошланувчи мустаҳкам Blackview смартфонлари бор!\nЎзбекистонда ҳам онлайн савдо тобора ривожланиб бормоқда, кўплаб интернет-дўконлар очилиб, фаолият юритмоқда. Шу билан бирга, дунё бўйлаб танилган онлайн савдо платформалари орқали ҳам турли товарларга буюртма бериш имкони мавжуд.\nЎҚИНГ: Xiaomi смартфонларини AliExpress орқали «Малика»дагидан арзонроққа олинг!\nКеча AliExpress онлайн маркетида сотилаётган ҳамёнбоп Doogee смартфонлари ҳақида маълумот берган эдик. Бугун эса хитойлик смартфонсозлардан яна бири – Blackview маҳсулотларининг ушбу интернет-бозорда сотилган айрим маҳсулотларининг қисқача тавсифларини эътиборингизга ҳавола этмоқдамиз.\nАйтиш керакки, Blackview компанияси асосан мустаҳкам ҳимояланган смартфонлар тақдим этиб келади. Бироқ унинг телефонлари орасида нафис дизайнга эга бўлганлари ҳам мавжуд. Doogee смартфонларидан фарқли равишда, уларнинг нархи ҳам сал юқорироқ, аммо турли жиҳатларига назар солсангиз, қийматига арзийдиган қурилмалар эканига амин бўласиз.\nҚуйида айрим Blackview смартфонлари арзонидан қимматига қараб борувчи тартибда келтирилган: уларнинг энг арзони 49.99 доллар экан, бу эса тахминан 410 минг сўмга тўғри келади. Ҳар бир девайснинг қисқача тавсифларини бермоқдамиз, уларда қурилманинг фақат энг асосий жиҳатлари акс эттирилган. Нархига жойланган ҳавола орқали тегишли саҳифага ўтиб, унинг хусусиятлари билан батафсил танишиш, суратларини (айримларининг эса видеоларини ҳам) кўриш ва буюртма бериш имкони бор.\nҚани, кетдикми унда?\n1. Blackview A7 смартфони – 49.99 - 65.99 АҚШ доллари\nПроцессор: MT6580A, 4 ядроли, 1.3 ГГц\nЭкран: 5.0 дюйм, IPS, 1280x720 пикселли, HD\nАсосий камера: қўшалоқ – 5.0 МП + 0.3 МП, чақноқли\nОлд камера: 2.0 МП\nАккумулятор: 2800 мА/соат\nЎлчам: 143х9.5х71 мм\n2. Blackview BV4000 Pro смартфони – 95.99 - 117.99 АҚШ доллари\nЭкран: 4.7 дюйм, IPS, 1280x720 пикселли, HD, Gorilla Glass\nАсосий камера: 8.0 МП, чақноқли\nАккумулятор: 3680 мА/соат\nЎлчам: 143.9х74.2х13.25 мм\n3. Blackview S8 смартфони – 159.99 - 168.41 АҚШ доллари\nПроцессор: MTK6750T, 8 ядроли, 1.3 ГГц\nЭкран: 5.7 дюйм, 18:9 нисбатли IPS, 1440x720 пикселли, HD+\nАсосий камера: қўшалоқ – 13.0 МП + 0.3 МП, қўш чақноқли\nОлд камера: қўшалоқ – 13.0 МП + 0.3 МП\nАккумулятор: 3180 мА/соат\nЎлчам: 154х8.5х71.9 мм\n4. Blackview BV8000 Pro смартфони – 239.99 АҚШ доллари\nПроцессор: MTK6757, 8 ядроли, 64 битлик, 1.64 ГГц\nЭкран: 5 дюйм, IPS, 1920x1080 пикселли, FHD\nАсосий камера: 16.0 МП, чақноқли\nОлд камера: 8.0 МП\nАккумулятор: 4180 мА/соат\nЎлчам: 156.2х79.2х13.2 мм\nҚўшимча: Бармоқ изи сканери, NFC\n5. Blackview BV9000 Pro смартфони – 299.99 АҚШ доллари\nПроцессор: MT6757CD (Helio P25), 8 ядроли, 2.6 ГГц\nЭкран: 5.7 дюйм, 18:9 нисбатли, 1080x2160 пикселли, FHD\nИчки хотира: 128 ГБ\nАсосий камера: қўшалоқ – 13.0 МП + 5.0 МП, қўш чақноқли\nЎлчам: 162х13.4х81.1 мм\nАгарда бу смартфонлардан бири маъқул келса, нархига жойланган ҳавола орқали тегишли саҳифасига ўтиб, буюртма беришингиз мумкин. Бордию онлайн харид борасида тажрибангиз етарли бўлмаса, у ҳолда товарларга «Terabayt.uz» сайтимиз орқали буюртма бериш имкони ҳам бор.\n#андроид смартфон #нархлар #мустаҳкам смартфон


Тожикистон колониясидаги исён ташкилотчиси умрбод қамоқ жазосига маҳкум қилинди — Sof.uz\nЖАҲОН 18,956,630 12,141,748 710,038\n14.08 17:44 4 Жамият\nТожикистон Олий суди Хўжанд колониясида уюштирилган исён ташкилотчиларидан бири Амирали Давлатовни умрбод қамоқ жазосига маҳкум қилди. Бу ҳақда РИА Новости хабар қилди.\n“Ушбу колониядаги исёнда иштирок этган Амирали Давлатов ва 32 нафар бошқа маҳкумлар одам ўлдириш, озодликдан маҳрум қилиш жойларида тартибсизлик келтириб чиқариш, соғлиққа оғир жароҳат етказиш, ҳукумат вакилига қаршилик кўрсатиш айблови билан қўшимча 15 йилдан умрбод қамоқ жазосига маҳкум қилинди”, - дея маълум қилган прокуратура вакили агентликка.\nПрокуратура вакилининг сўзларига кўра, Хўжанд шаҳридаги қаттиқ тартибдаги колонияда содир бўлган исёнда иштирок этганлар устидан суд жараёни март ойида бошланган ва ёпиқ тарзда ўтказилган. Тергов маълумотларига қараганда, улар тартибсизликларга тўрт ой давомида тайёргарлик кўришган. Исён ташкилотчиси режасига кўра, Давлатов ўша кеча яқинлари билан учрашишга келган маҳкумлар хотинларини гаровга олиши керак бўлган. Бироқ кутилмаганда чироқ ўчганлиги боис у ўз режасини амалга ошира олмаган.\nТожикистоннинг Хўжанд шаҳридаги қаттиқ тартибдаги колонияда 2018 йил 8 ноябрда маҳбуслар исён кўтарди. Исён оқибатида 21 нафар маҳбус ва 2 нафар қамоқхона ходими ўлдирилди. Бундан ташқари, 5 нафар соқчи оғир ярадор бўлди. Сўғд вилояти махсус хизмати ходимлари исённи бостиришга муваффақ бўлган.\n3.08 17:08 2926\n3.08 21:58 2123\n4.08 19:52 1801\n16.06 07:21 415 Ўзбекистон\nТожикистон социал-демократик партияси раҳбари коронавирус юқтириб олди\n5.05 20:47 418 Жаҳон\nТожикистон - Ироқ йўналишда ҳаракатланаётган юк машиналари Ўзбекистонда тўхтатиб қолинди\n30.04 18:20 1011 Ўзбекистон


00:00 / 07.10.2009 | eski savollar | 2812\nАссалому алайкум хурматли Шайх Хазратлари, Аллох килаетган ишларингизга ривож берсин, сог-саломат юришингизни хамиша Аллохдан тилаб коламан. Сизнинг "Хадис ва Хает" рукнидаги китобларингиз, "Тафсири Хилол" Куръони Карим тафсири ва бошка китобларингизни укиб, Сиз Хазратнинг килаетган ишларингиз мен кабилар учун нечоглик ахамиятли эканлигини тушуниб бормокдаман. Сизга бунинг учун камтарона миннатдорчилигимни билдирмокчиман.Хазрат, Сиздан бир маслахат сурамокчиман. Узим аел кишиман, 3та фарзандим бор, Аллохга шукр. Аллохнинг менга берган синовларига шукр килишга харакат киляпман, лекин сабр килишликнинг накадар кийинлигини, шунинг учун хам ажр-савоблар куплигини тушуниб боряпман. Сизнинг кимматли вактингизни олмайда, мени кийнаетган муаммога утай. Турмуш уртогимга 2чи аелиман. Менга уйланганда узи хам уйдагилари хам 1чи аелида кунгли йук деб, у аелни уйдан кетказиб мени олиб беришганди. Уша пайтда мен нуфузли жойда ишлардим, уртада кариндошлигимиз хам бор. 8 йил утиб,мен ишдан бушадим, охирги фарзандни тугиш чогида жуда кийналдим, шу пайтда уртадаги айрим келишмовчиликларни бурттирган холда...у кишига 1чи аелини менга билдирмасдан кайтариб олиб келишди. У аел бошка шахарда, бошка мамлакатда, эримни унинг олдига юборишди. Орадан 1 йил утди, у киши биз билан 1 ой, колган вактда у аели билан, ишлаяпман, тез-тез келиш имкониятим йук деб, мана яна кетдилар. Бизни тула таъминлаш имконияти хам йук. Бундан кейин 1 йилда келаман, сабр килинг дедилар. Мени кийнаган нарса, ахир шариатни тушунадилар оиласи, менга зулм килманглар, агар у билан хам мен билан хам шариат доирасида яшасангиз майли, розилик билдираман, булмаса розимасман, менинг ва болларимнинг хам хакки борку, буни нега уйламадиз дедим. Улар хохласанг шу, хохласанг шунга сабр килиб яшайсан, булмаса билганингни кил дейишмокда. Мен хам ахир аелман, фарзандларим отасини канчалар согинишини, эзилиб йиглашларини куриш, узим елгиз бошим билан уларга караш осонмаску. Бизни хам олиб кетинг уша мамлакатда, бир хил буламиз десам, имкониятим йук дейди. Ахир эркак киши имкониятига караб, ота-онаси хам хамма тарафни хисобга олиб иш килишлари керакмиди. Энди мен нима килай? Яшамайман десам, жаннат хидини хам хидламасликдан у дунеда жавобдан куркаман, яшайман десам барибир банда аелман, чидашим кийин кечяпти, 2 ут орасида колганман. Кулингдан нима келади, ха уйландим, чидашга мажбурсан, яшамайман десанг болларни олиб куяман, сизларни ташлаб сенга жавоб бермайман дейди. Нима килай, кандай йул тутсам булади? Сизга буни езганим учун узр сурайман, жуда кийналиб кетганим сабабли ездим.\nУ одамга қилаётган иши нотўғри эканини сиздан бошқа, гапи ўтадиган одамлар ҳам тушинтиришлари керак. Албатта, аёллар ўртасида адолат қилиш эрнинг бурчи. Бундай қилишга ҳеч кимнинг ҳақи йўқ. Агар сиз адолатсизлик ва нафақасизликдан норози бўлиб ажрашаман десангиз, гуноҳкор бўлмайсиз.


ЛИМОН ЎСИМЛИГИ НИМА УЧУН ГУЛИНИ ТЎКАДИ? | АгроОлам.Uz\nДомой Иссиқхона ЛИМОН ЎСИМЛИГИ НИМА УЧУН ГУЛИНИ ТЎКАДИ?\nЛимон дарахти йил давомида 3-4 марта гуллайди. Асосий ҳосил биринчи гуллашдан (апрель-май ойларида) ва иккинчи гуллашдан (июнь-июль ойларида) олинади. Лекин баъзи сабабларга кўра лимон дарахти биринчи гуллашда гулларнинг кўп қисмини тўкиб юборади. Бунинг бир нечта сабаблари бор. Масалан: дарахтлар қишки совуқлардан, дим ҳаводан ёки қоронғуликдан зарарланган вазиятларда мева қилмайди.\nБаргларини кўп қисмини тўкиб юборган дарахтлар баҳорда янги барг чиқариб, қийғос гуллаганда ҳам дастлабки гуллашда меваларни тутиб қолмайди. Бунда дарахтлар яхши парвариш қилинганда 2- ва 3-гуллашда ҳосилларни сақлаб қолади.\nБундан ташқари дарахтларнинг мева тугмаслигига озиқ моддаларнинг етишмаслиги ҳам асосий сабаблардан бири бўлиши мумкин. Шунинг учун белгиланган меъёрдаги ўғитларни ўз вақтида бериш лозим. Айниқса калий ўғити лимон мевалари тутиб қолишига ижобий таъсир қилади. Юртимизда қиш фасли баъзи йилларда анча совуқ келиши кузатилади.\nМаълумки иссиқхоналардаги дарахтларни қишки совуқлардан асраш учун керакли барча чора-тадбирлар кўрилади. Бунда иссиқхона ҳавосини бир маромда сақлаш учун зарур маълумотларга эга бўлиш талаб этилади.\nКундуз кунлари ташқаридаги ҳаво ҳарорати 0℃…+5℃ дан юқори бўлганда иссиқхона эшик ва ромлари очилиб, ҳавоси алмаштирилади.\nБундан кўзланган мақсад, иссиқхона ичидаги дим ҳаво ва захарли газлар чиқиб кетишидир. Айниқса куз ойларида иссиқхоналар энди ёпилганда ва баҳорда очиш олдидан эҳтиёткорлик талаб этилади. Чунки иссиқхона устига ёпилган плёнка қуёшдан келаётган иссиқликни иссиқхона ичига бир неча марта юқори даражада узатади. Натижада, иссиқхона ичидаги ҳарорат анча исиб кетади. Бу пайтда кундуз кунлари иссиқхона эшик ва ромларини беркитмаслик лозим.\nАксинча, 0℃ дан паст ҳароратда эшик ва ромларни умуман очмаган маъқул. Агарда лимон дарахтлари 1-гулларини тўкиб юборса, кейинги гуллашга қадар ўз вақтида озиқлантирилади.


матншунослик / Теглар бўйича қидирув / Fikr.uz\nҲАР СЎЗИ РОСТ ЁЗИЛГАН\n"Бобурнома" нусхалари ва нашрлари\nШеърият ва адабиёт 14 март 2014, 03:21\nЯқинда улуғ мутафаккир, шоир, муаррих ва давлат арбоби Заҳириддин Муҳаммад Бобур (1483-1530) таваллудининг 531 йиллиги алломанинг она ватани – Ўзбекистонда кенг нишонланди. Жаҳон маданияти тараққиётига улкан ҳисса қўшган Бобурнинг ҳаёти ва ижоди беш асрдан буён Ғарб ва Шарқ олимлари томонидан улкан қизиқиш билан ўрганиб келинмоқда. Афсуски, ўтган асрнинг саксонинчи йилларида шўро фирқачиларининг тазйиқига учраш натижасида Бобуршунослик бир оз орқага чекинди.\nХайрият кўп ўтмай Ватанимиз озодликка эришди ва янги имкониятлар пайдо бўлди. Юртбошимизнинг “Бобомиз Заҳириддин Муҳаммад Бобур номи билан ҳар қанча фахрлансак арзийди. Ўзбек халқининг довруғини дунёга таратган буюк аждодларимиздан бири ўлароқ, ул зот бизни ўтмиш тарихимизни қадрлашга, келажакка буюк ишонч билан қарашга ўргатади ”, деб айтган сўзлари олимларимизга куч ва ғайрат бағишлади.


«Ўзавтосаноат» Хитойнинг BYD электромобиль ишлаб чиқарувчиси билан келишув имзолади – Kommers.uz\nИқтисодиёт\t15:40 | 17.2.22\n«Ўзавтосаноат» Хитойнинг BYD электромобиль ишлаб чиқарувчиси билан келишув имзолади\nКомпания бошқарув раиси ўринбосари ижтимоий тармоқда келишув ҳақида эълон қилди.\n«Ўзавтосаноат» акциядорлик компанияси Хитойнинг BYD электромобиль ишлаб чиқарувчиси билан келишув имзолади. Бу ҳақда компания бошқарув раисининг ўринбосари Азизбек Шукуров ижтимоий тармоқда пост эълон қилди.\nМаълум қилинишича, 16 февраль куни «Ўзавтосаноат» Хитойнинг энг йирик электромобиль ишлаб чикарувчиси — BYD компанияси билан келишув имзолаган.\n«Электромобиллар келажагига дастлабки қадам», — дея изоҳлаган Азизбек Шукуров келишувни.\nМаълумот ўрнида, BYD Co Ltd (Build Your Dreams) Хитойда автомобиллар, аккумуляторли велосипедлар, автобуслар, форклифтлар, қуёш панеллари, қайта зарядланувчи аккумуляторлар, юк машиналари ва бошқаларни ишлаб чиқарувчи компания ҳисобланади. Унинг BYD Automobile ва BYD Electronic каби иккита йирик шўба корхонаси мавжуд. Компания 1995 йил февраль ойида ташкил этилган.\nАввалроқ Президент Шавкат Мирзиёев электромобиль ишлаб чиқариш бўйича амалий ишларни ҳозирдан бошлаш кераклигини таъкидлагани хабар қилинганди. Шунингдек, UzAuto Motors автомобиллари учун олдиндан тўлов миқдори пасайтирилиши ҳақида хабар берилди.


Иван Вазов. Сабоқ (ҳикоя) | www.ziyouz.uz\nБош саҳифа Жаҳон насри онлайн антологиясиИван Вазов (1850-1921; Болгария)Иван Вазов. Сабоқ (ҳикоя)\nИван Вазов. Сабоқ (ҳикоя)\nЮракни сиқадиган ғижирлаши билан қадимий халоскор подшоҳ ёдгорлиги атрофидаги хиёбонни айланиб ўтган Княжево трамвайи тағин тўғри жанубий-ғарбий томонга қараб ғириллаб жўнаб кетди.\nУфқ этагида Витошининг улуғвор, ғоят салобатли қиёфаси ва яшил текисликларнинг бутун жозибали манзараси кўз олдимда қайта чирой очди.\nНеча марталаб кўрган бўлсам-да, юрагим учун ҳамон ўшандоқ янги ва қадрли бу ғаройиб мўъжизадан ҳар сафар кўз узолмай қоламан.\nТакрорланмас болгар табиатини куйга солаётган туйғуларимнинг нафис оҳангига ихтилоф қўпол немисча ғўнғир-ғўнғирлар ҳориқулодда бостириб кириб, хаёлларимни бесар қилди. Шундагина мен трамвай вагонининг биринчи класида бир-бирига қарама-қарши жойлашган ўриндиқларда кетаётган ҳамроҳларни пайқадим. Яқинроқда, уч хоним: бири ёши ўтинқираб қолган аёл ва замонавий ёзги кийимларда ориқ, ранги-қути ўчган қорасоч икки ёш болгар қизлари менга тескари ўтиришарди. Уларни ҳеч қачон учратмаганман, аммо хулқ-атвори ва эгнидаги либосларининг ғоятда нафислигига кўра, пойтахтнинг сараланган жамиятига тегишли эканликлари сезиларди.\nҲамроҳлари сингари дид билан кийинган малла мўй¬ловли, қизил юзли, мовий кўзли, ёш йигит-қизларнинг қаршисида жойлашганди. У немис эди — эркин дўстона муносабатга қараганда у хонимларнинг яқин таниши ё қариндоши. Кондуктор билан қисқа суҳбатидан йигитнинг болгар тилини яхши эгаллаганини сездим. Уларнинг оёғи остида шўх ўйинқароқ оқ кучукча айланиб юрарди.\nҚўшни ўриндиқларда ўтирган болгарларга тушунуксиз ва ёт немис тилида йигити билан чакаги ором олмай, тинимсиз чуғурлашиб келаётган бу икки хоним ўзларича маданиятли халқнинг тилида алжираётганликлари билан мағрурланиш туйғусини туйиб, атрофдагиларга гўё менсимай кўз қирларини ташлаб қўйишарди, ҳайтовур менга шундай туюлди. Улар болгарчада немис тилини тушунмайдиган қари хонимга ё итга мурожаат қилишгандагина сўз¬лашишарди.\nБир қарашда бунда ҳеч қандай одамни таажжубга соладиган нарсанинг ўзи йўқ. Бироқ ўз тилини назарига илмайдиган шундай димоғдор ва такаббур европалашган болгар қизларини тинглаб ва уларни кузата туриб, қалбимда аллақандай ёқимсиз туй¬ғулар уйғонди, негадир хонимларнинг қилиқлари менга эриш туюлди. Бу танноз ойим¬чалар баҳарҳол гўзал бўлганларида-ку майли эди, балки уларнинг ўзини тутишига аҳамият бермай, манманлигини кечирармидим? Афсус, гўзаллик кўп гуноҳларни ювиб кетарди! Магарда тасодифан ушбу сатрларга кўзлари тушиб қолса ва ҳали ҳамон болгарчада ўқишни унутмаган бўлсалар бу очиқ иқроримни айбга буюрмай, улардан каминани олижаноблик қилиб кечиришларини сўрайман…\nЯнги боғлар ва дала ҳовлилар бошланадиган жойда трамвай бир дақиқага даланинг ўртасига тўхтади. Бирдан бир болгариялик юриб кетаётган трамвайга сакраб чиқди ва немиснинг ёнгинасига чўкди. Бу офтобда юзи қорайган, камбағалларга хос тарзда жулдур кийинган мўйсафид эди. Тупроқда ифлос бўлган уст-бошига қараб, унда деҳқоннинг тўпори рафторини кўриш мумкин эди.\nНемис салгина сиқилиб қолди. Ёш болгариялик қизлар бундай ёқимсиз қўшничиликдан бурунларини жийириб, йигитга немис тилида:\n— Биз билан ўтиринг! — дейишди.\nАгар йигит хонимларнинг таклифига кўниб, ундан қочганида бечора болгариялик қандай хижолат тортиб қолишини ўзимча тасаввур қилдим. Бироқ немис табассум билан:\n— Биз ахир сиз билан гўё демократия тарафдорларимиз-ку? — дея жавоб қилди ва жойидан жилмади.\nБу ҳазил кўринишида айтилган киноядан жиндак иззат-нафси озор чеккан хоним истамайгина жилмайиб қўй¬ди. Унинг дугонаси эса жаҳл билан яна немисчалаб:\n— Манови қишлоқи, бу биринчи класс эканлигини билмаслиги шундоқ кўриниб турибди. Иккинчи классда ҳам бўш жойлар кўп-ку…\nБир вақтлар оталари баққоллик дўкони растаси орқасида турган ё бўлмасам омоч ортидан юрган аслзодаларга хос тарзда тарбияланган болгариялик ойимчалар бир хорижлик олдида, балки чиндан ҳам виждонли бўлган ва болгар ерларига бор меҳру кучини сарфлаган, унга руҳан ва қалбан бегона мана шу ҳавойи, пуч қўғирчоқлардан кўра, жамиятга фойдаси кўпроқ тегаётган ўз ватандошига бўлган нафратини ошкора билдираётгани менга алам қилиб кетди. Ягона сабаб — йўл кирага пул тўлагани туфайли, уларнинг ёнига ўтиришга-да журъат қилган, соч-соқолига устара тегмаган меҳнаткаш болгарияликнинг қўпол кўриниши хонимчаларнинг нозик дидини ҳақорат қилаётганди. Унинг бу тарбиясизлиги учун қора кўзлар нафрат тўла нигоҳларнинг ўткир найзаларини санчиб, қандай қасос олаётганини кўрдим.\nБолгариялик эса худди ҳеч нарсани сезмаётгандай сукут сақлаб ўтирарди. Унинг немис тилини тушунмаслиги кундай равшан, бечора суҳбат ўзи ҳақида бораётганлигидан ҳам бехабар… Ким билади, балки фаҳмлаётгандир? Бошида хонимларнинг совуқ сўзларидан унинг юзи бироз асабий титраганини сездим. Балки бу шунчаки тасодиф бўлгандир? Бироқ кейин у бутун йўл бўйи деразадан далаларга кўз тикиб келди.\nМен эса узоқ вақт аёл кишининг нозик табиатига мос бўлган назокат ва меҳрибонликни тополмаганим сабаб, қалбимда пайдо бўлган ғазаб ўтини сўндиролмадим ва тағин ўйлай бошладим: улар бунчалар хунук! Балки ана шу жиҳат уларни қаҳрли бўлишга ундаётгандир? Ахир, аксар ҳолатда гўзал ораз ички чирой ва олийжанобликдан сўзлайди! Афтидан жисмоний ва руҳий уйғунлик ҳақидаги назария яна бир карра ўз исботини топгандек.\nБир неча дақиқалик чекинишдан сўнг тағин бошланган қувноқ немисча сафсата Павловга довур давом этди. Ўша ерда трамвай тўхтади. Болгариялик тушиш учун ўрнидан қўзғалганида уни “қишлоқи” деб атаган хоним бехосдан ўзининг қизил соя-бонини тушириб юборди. Болгариялик уни ердан олиб, илтифот билан хонимга тут-қазаркан, дона-дона қилиб, немисчасига:\n— Fr»auleine, bitte, nehmen Sie ihren Schirm!1 — деди.\nЁш болгариялик қиз ва дугонаси сочларининг илдизларигача ловуллаб дув қизариб кетишди, у қалтираётган қўллари билан соябонни оларкан, нотанишга ҳатто миннатдорчилик билдиришни фаромуш қилди.\nНемис йигит хонимларни ноқулай вазиятдан қутқариш учун суҳбатни боғлашга беҳуда уринарди, уятдан қизариб кетган хонимлар Княжевога етгунча лом-мим дейишмади.\nҲалигача менга ўша болгарияликни қайта учратиш ва “маданиятли” болгариялик қизларга инсонийлик сабоғини бергани учун чин юракдан қўлини қаттиқ сиқиб қўйиш насиб қилмади…\n (нем.) Марҳамат, хоним, соябонингизни олинг.\n← Аввалги Аввалги Санобар Нишонова. “Макоримул-ахлоқ”да Навоий маънавияти\nКейинги → Кейинги: Ги де Мопассан. Cўқир (ҳикоя)


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари АҚШда эгизак опа-сингиллар бир кунда фарзанд кўрди\t18:24, 07 июль\tАҚШда эгизак опа-сингиллар Сара Мариус ва Ли Рожерслар бир кунда, бир пайтда, аммо бошқа-бошқа шаҳарда фарзанд кўрди, деб хабар берди “Gazeta.ru” нашри.\n35 ёшли америкалик, эгизак опа-сингиллар 30 июнь куни илк фарзандини дунёга келтиришди. Мариуснинг Колорадо штати Денвер шаҳар клиникасида, Рожерснинг эса Калифорния штати Ла-Холья шаҳар клиникасида кўзи ёриди. Болалар ўртасидаги фарқ атиги 1 соатни ташкил қилди, аммо шаҳарлар вақти ўртасидаги тавофут туфайли улар бир кунда, бир пайтда туғилди деб ҳисобланди. Мариус ўғлини Рид Жозеф, Рожерс қизини Саманта Линн деб атади.\nМариуснинг айтишича, опа-сингил бир кунда фарзанд кўриш учун ҳомиладорликни режалаштиришмаган. Аммо улар буни тушунтириш қийин бўлган, эгизаклар ўртасидаги сирли алоқага боғлиқ деб ҳисоблашди.\n“Саргузаштлар давом этади, чунки бизга ўхшаб, болаларимиз ҳам бир кунда туғилган”, – деди Рожерс.


Июль ойининг энг яхши дарвозабони – Элдор Суюнов / CHAMPIONAT.asia\n17:35"Челси" Саррининг келажагини ҳал қилиш учун футболчилар билан гаплашиб олади 2 17:09Даҳшат! Ҳафтада икки марта машғулот ўтказадиган уэльслик талабалар Европа лигасига чиқишди 8 16:53Путин Инфантинони "Дўстлик" ордени билан тақдирлади 3 16:39Сергей Ковшов: “ЕЧЛда "Ливерпуль" ҳар қандай ҳисобни йўққа чиқариш мумкинлигини исботлади” 7 16:36Жасурбек Эрмаматов: “Шўртан”га қарши баҳсда бизга ғалаба зарур эди” 0 16:33А ПРО-Лига. “Истиқлол” Фарғонада “Шўртан”ни мағлубиятга учратди (батафсил шарҳ) 3 16:12Модрич "Реал" билан шартномасини 2021 йилгача узайтиради 1 16:10Италия С сериясига тушириб юборилган "Палермо"да ўйнаган юлдузлар 4 15:59"Ювентус" Гвардиолани 14 июнда ўзининг мураббийи сифатида таништиради 45 15:28"Манчестер Юнайтед" Санчо трансферидан воз кечди 4 15:07"Барселона" яна бир уругвайлик ҳужумчини сотиб олмоқчи 7 15:01Италия А Сериясининг сўнгги турида 3та "финал"ни томоша қиламиз! 10 14:50Бу қизиқ! Ўзбек бокси юлдузлари Snapchat иловаси фильтрида қандай кўринишда бўладилар? 5 14:17"Ювентус" арзимаган пулга сотиб олган юлдузлар 30 14:01Тер Штеген Испания Кубоги финалида иштирок этадими? 2\nИюль ойининг энг яхши дарвозабони – Элдор Суюнов\n09 авг 2018 13:16\nТеглар : Элдор СуюновПахтакор\nБиласиз, Ўзбекистон Профессионал футбол лигаси мавсум бошидан буён championat.asia билан ойнинг энг яхшиларини аниқлаб келмоқда.\nМазкур сўровномада Суперлиганинг 12 та клуби бош мураббийлари ва сардорлари иштирок этди. Мухлислар овози эса ПФЛ расмий сайтида ўтказилган сўровнома орқали қабул қилинди.\nБиласиз, июнь-июль ойларида Россия яшил майдонларида Жаҳон чемпионати-2018 бўлиб ўтди. Шу сабабдан Суперлигада қисқа танаффус юзага келди ва июнь ойида фақатгина битта тур ўйини ташкил этилди. Шуни инобатга олиб, июнь ва июль ойлари учун битта сўровнома ташкил қилишга қарор қилинди. Зеро битта тур натижалари инобатга олиниб, июнь ойининг энг яхшилари аниқланиши бироз ножоиз бўлар эди. Шу тариқа бу сафар июнь ойидаги битта тур ва июлдаги 5 та тур учрашувлари якунларига кўра энг яхшилар аниқланди.\nОртда қолган 6 та тур учрашувлари давомида бир қатор дарвозабонлар ишончли ўйин намойиш этиб, мухлис ва мутахассислар олқишларига сазовор бўлишди. Улар ичидан 4 нафар саралаб олинган номзодларга Суперлига клублари бош мураббийлари, сардорлари ҳамда ПФЛ сайтида мухлислар овоз беришди. Якунда эса Элдор Суюнов энг кўп очко жамғарди. Иккинчи поғона Санжар Қувватовга, учинчи ўрин эса Милан Митровичга насиб этди.\nДиққатга сазовор жиҳати шундан иборатки, Элдор Суюнов бунга қадар 3 марта ойнинг энг яхшиси бўлиш учун даъвогарлар қаторидан ўрин олган ва ҳар сафар якунда камроқ овоз тўплаган эди. Июль ойи якунларига кўра эса айнан Суюнов энг кўп овоз йиғишга муваффақ бўлди.\nНикимбаев: "Ал-Васл"ни ёмон кўраман" 86\nШота Арвеладзе "Instagram" орқали "Пахтакор"нинг муҳим бўлагига мурожаат қилди 164\n"Пахтакор"га нима ёки ким етишмади? 298


“Энди мен ҳам овоз бериш ҳуқуқига эгаман!” | "Адолат" СДП\nСайлов – бу кун менинг, бизнинг фахримиз, бизга бахт ва омад, ҳуқуқий билим берувчи муносиб кун. Бугун мен ўзимнинг фуқаролик позициямдан фойдаланган ҳолда илк маротаба сайловда иштирок этяпман. Энди мен ҳам овоз бериш ҳуқуқига эга бўлдим.\nАлбатта, илк сайловчи сайловда иштирок этишни мақсад қилиб қўйган экан, аввало, ўзининг конституцион ҳуқуқини, Сайлов кодексининг мазмун-моҳиятини билиши шарт, номзодларнинг фаолияти билан яқиндан таниш бўлиши даркор. Шундагина у муносиб номзодни танлай олади.\nБиз ёшларнинг олдимизда турган асосий вазифамиз муҳим сиёсий жараёнларда фаол иштирок этиб, муносибларни танлашдир. Чунки биз танлаган номзод нафақат биз учун, балки ватанимиз равнақи учун ҳам астойдил хизмат қилиши, халқ дарди билан яшаб, муаммоларимизга кўмак бўлиши мумкин. Бизнинг овозимиз келажагимиз тараққиёти йўлидаги муҳим қадамдир.


“Kun.uz” сайтида эълон қилинган “Омондара” паст босимли сув омборидаги уч йиллик ёриқ: қуруқ ёзишмалардан чарчаган 20 минг киши хавф остида” сарлавҳали мақолага муносабат\nСамарқанд вилояти Нуробод туманидаги “Омондара” паст босимли сув тўғонининг техник ҳолати ўтган йили малакали мутахассисларни жалб қилган ҳолда ўрганиб чиқилган ва лойиҳа олди қидирув ишлари амалга оширилган. Ушбу иншоот ҳозирги кунда тўлиқ қувват билан ишламаётганлиги, келаётган сел сувлари узлуксиз равишда чиқариб юборилаётганлиги туфайли иншоотнинг аҳоли масканларига хавф туғдириши бўйича хавотирга асос йўқ.\nИншоотда гирдоб ҳосил бўлганлиги тўғрисида сув тўғони назоратчиси С.Раҳимовнинг оғзаки билдириши бўйича 2019 йилнинг 6 март куни Самарқанд вилояти Сув омборларидан фойдаланиш бошқармаси бошлиғи А.Суюнов томонидан “Зарафшонсувлойиҳа” хусусий корхонаси ва бошқа мутахассислар билан биргаликда жойига бориб ҳолат ўрганилган. Мутахассислар сув тўғони яроқсиз ҳолга келиб қолгани ва 2019 йил суғориш мавсумида тўлиқ қувватда сув йиғишнинг имкони йўқлиги ҳақида хулоса берган. Шу асосда 2019 йил март ойидан бошлаб ҳозирги кунга қадар сув тўғони тўлиқ қувват билан ишлаётгани йўқ.\nГирдоб ҳосил бўлиши 2019 йилнинг 20 апрелида “Самарқандсувқурилишинвест” корхонаси мутахассислари иштирокида қайтадан ўрганиб чиқилган. Шундан сўнг темир бетон қувурларнинг 12 метр узунликдаги қисмини очиб таъмирлаш таклифи берилган.\nУшбу темир бетон қувур суғориш мавсумига якунига етганидан сўнг, 2019 йилнинг 9 ноябрь куни диаметри 500 мм бўлган полиэтилен қувурга алмаштирилган ва гирдоб тупроқ билан кўмилган.\n“Омондара” сув тўғони тоғли ҳудудда жойлашганлиги сабабли атрофда уяли алоқа компанияларининг тўлқинлари мавжуд эмас. Сув тўғонига қадар эса симли алоқа тармоғи тортиб борилмаган. Бугунги кунда ҳудудда “Beeline” уяли алоқа компаниясининг алоқа узатиш қурилмаси ўрнатилиб, синовдан ўтказилмоқда. Синов натижаларидан кейин сув омбори ушбу компаниянинг уяли алоқа воситаси билан таъминланади ва телефон билан боғлиқ муаммо бартараф этилади.\n“Kun.uz” сайтида эълон қилинган видео лавҳада кўрсатилган қабристон Нуробод тумани “Гирдиқўрғон” МФЙ ҳудудида жойлашган. Ўтган йили тоғолди ҳудудларига кўп миқдорда ёмғир ёғиши натижасида сел сувлари ушбу қабристон атрофига тўпланиб қолган. Бу сел сувларининг “Омондара” паст босимли сув тўғонига боғлиқлиги йўқ.\nАслида “Омондара” паст босимли сув тўғонини барпо этиш икки босқичда амалга оширилиши зарур эди. Ҳозирда сув тўғони биринчи босқичда кўзда тутилган қувват билан ишлаяпти. Сув тўғонини тўлиқ қувватга чиқариш, яъни\n2-босқич ишларини амалга ошириш катта маблағ ҳамда янгидан техник хулосалар ишлаб чиқишни талаб қилади.\nЖорий йилда 2-босқич ишларининг лойиҳа-сметасини тасдиқлаш кўзда тутилган. Унга асосан қурилиш ишларини жорий йилнинг тўртинчи чорагида бошлаб, 2022 йилнинг биринчи чорагида якунлаш мўлжалланган. “Омондара” паст босимли сув тўғони 2022 йилнинг баҳор мавсумидан тўлиқ қувватда ва хавфсиз ишлай бошлайди.\nАйни пайтда “Омондара” паст босимли сув тўғони тўлиқ назоратга олинган бўлиб, ундаги сув меъёри кунлик ўлчаб борилаяпти. Унинг ҳозирги ҳолати атроф ҳудуддаги аҳоли масканлари ва хонадонлар учун ҳеч қандай хавф туғдирмайди.\n2021 Ортиқроқ 49401 одам.


Қашқадарёдан гапирамиз » ЎЗБЕК МИЛЛИЙ АКАДЕМИК ДРАМА ТЕАТРИ\nЎЗБЕК МИЛЛИЙ АКАДЕМИК ДРАМА ТЕАТРИ » ТЕАТР ҲАҚИДА » ЯНГИЛИКЛАР » Қашқадарёдан гапирамиз\nАйни дамда, Ўзбек Миллий Академик драма театрининг бир гуруҳ ижодий жамоаси Қашқадарё вилоятида ижодий сафардалар. Уч кунлик (15 - 18-ноябрь) маданий-маърифий ва ижодий учрашув таъссуротларга бой кечмоқда.\nБугун, 18-ноябрда ижодкорларимиз "Қатағон қурбонлари хотираси" музейига ташриф буюрдилар. Даставвал, Қуръон тиловат қилдилар. Сўнгра музейнинг тарих зарварақларидан жой олган нодир-жавоҳир манбалардан баҳраманд бўлдилар.


10.12.2019 11:26 0 3021\nШундай пайтлар бўладики, одам қариб қолмадиммикан, деб ўйлаб қолади. Бу ёқимсиз савол шифокорларни ҳам, социологларни ҳам, журналистларни ҳам қизиқтиради. «Future You» жамоат тиббиёт ташкилоти буюртмасига кўра, кенг қамровли тадқиқот ўтказилди. Унинг натижалари «The Independent»да чоп этилди.\n«Рамблер»нинг аниқлашича, олимлар 40 ёшдан ошган қарийб 2 минг кишининг аҳволини ва шикоятларини таҳлил қилишди. Уларни сўровномадан ўтказишгач тиббий кўрсаткичларини ўрганишди. Буларнинг бари умумлаштирилиб, таққосланди ва шундай хулосалар берилди.\nЖумладан, олимлар қариликнинг яққол «аломатлари» деб топилган асосий белгиларни ажратиб олишди.\nБуни қарангки, ёши ўтган одамлар шикоят қилувчи асосий муаммолар уларнинг тиббий кўрсаткичида ҳам ўз аксини топган.\nБулар орасида мушакларнинг қотиб қолиши, ҳаракат чекланиши, тизза соҳасидаги нохуш ҳислар бор.\n— Шуниси ғалатики, аҳолининг қарийб ярми бўғимдаги оғриқ ва мушаклардаги қаттиқликни қарилик аломати деб билади, — дейилади тадқиқотда.\nҚизиғи, кўпчилик қулоқларининг катталашгани ва керак бўлмаган жойда туклар ўсиши ҳақида ҳам айтишган.\nСўровнома иштирокчиларининг аксар қисми ёш ўтган сари оёқларини чалиштириб ўтиролмаслиги, бир пиёла чой ичганда ҳам нафас олишга қийналиб қолишини пайқашган.\nТажриба қатнашчиларининг жуда кўпчилиги хотира муаммоси, айнан воқеа-ҳодисаларни эслаб қололмасликдан шикоят қилишган.\nБундан ташқари, мутахассислар яна ўнта «қарилик аломати»ни алоҳида ажратишди. Бошда соч камайиши, бўғимлардаги нохуш ҳис, энгашганда беихтиёр инграш, паришонхотирлик (кўзойнак ва калитларини йўқотиб қўйиш), бурун ва қулоқларида тук ўсиши, оғир юкни кўтаролмай қолиши шулар жумласидан.\nШунингдек, хитга айланган бирортаям қўшиқни билмаслик, «бизнинг давримизда» иборасини тез-тез такрорлаш, сершовқин жойларни ёқтирмаслик, фақат қулай кийим танлаш, телевизор олдида ухлаб қолиш кабилар яқинлашиб келаётган қариликдан «сигнал» беради.\nбелги кекса қари аломат\nХориж 28/09, 16:10\n«Ок» белгиси ирқчилик рамзи дея тан олинди


Қарз олди-бердисида нималарга эътибор бериш керак 24-10-2021, 16:30 | Zamin.uz\n09:10 / 19.03.2019\nФуқаролар тез-тез мурожаат этадиган битимлар, шунингдек қарз шартномасининг қонунчилик асослари ҳар томонлама мустаҳкамланган бўлишига қарамасдан, судларда қарзни ундириш билан боғлиқ низолар сони ҳали ҳам камаяётгани йўқ.\nХусусан, фуқаролик ишлари бўйича Жиззах вилоят судлари томонидан 2017 йил ва 2018 йилнинг тўққиз ойи давомида кўриб чиқилган қарз ундириш билан боғлиқ ишлар таҳлили мисолида бу турдаги мурожаатлар сон жиҳатидан ортганлигини кўриш мумкин.\n2017 йилнинг тўққиз ойида қарз шартномаси билан боғлиқ 252 та фуқаролик иши кўриб тамомланган бўлса, бу кўрсаткич 2018 йилнинг шу даврида 368 тани ташкил этган. Агар 2017 йилнинг тўққиз ойида 205 та иш бўйича суднинг ҳал қилув қарори қабул қилинган бўлса, 2018 йилнинг шу даврида бу кўрсаткич 335 тага етган.\nЁки ана шу қарз шартномасига оид 198 та иш 2017 йилнинг тўққиз ойида қаноатлантирилган бўлса, 2018 йилнинг шу даврида бу рақам 104 тага ортган, яъни 302 та даъво қаноатлантирилган.\n2017 йилнинг тегишли даврида 2 миллиард 270 миллион 95 минг 373 сўм, 2018 йилнинг ана шу даврида эса, 3 миллиард 416 миллион 883 минг 795 сўм қарз суд қарори билан ундириб берилган.\nХўш, қарз олди-бердиси билан боғлиқ мурожаатлар сон жиҳатдан камаймаётганининг сабаби нимада?\nБу, авваламбор, фуқароларнинг ҳуқуқий онги ва ҳуқуқий маданияти ошиб бораётгани, судларга нисбатан ишончи ортаётганини кўрсатади.\nШу билан бирга, ушбу ҳолат қарз берувчи ва қарз олувчилар ўз ҳуқуқ ва мажбуриятларини тўлиқ билмаслиги ҳамда қарз шартномасини тўғри расмийлаштирмаётганига ҳам бориб тақалади.\nШундай экан, фуқаролар қарз шартномаси билан боғлиқ қонун нормалари ва ҳуқуқий асосларни билиб қўйиши ҳеч қачон фойдадан холи бўлмайди.\nФуқаролик кодексининг 732-моддасида белгиланганидек, қарз шартномаси бўйича бир тараф — қарз берувчи иккинчи тарафга, яъни қарз олувчига пул ёки турга хос аломатлари билан белгиланган бошқа ашёларни мулк қилиб беради. Қарз олувчи эса, қарз берувчига бир йўла ёки бўлиб-бўлиб, ўшанча суммадаги пулни ё қарзга олинган ашёларнинг хили, сифати ва миқдорига баравар ашёларни ёхуд қарз суммасини қайтариб бериш мажбуриятини олади.\nҚарз шартномаси шартига кўра, қийматга эга олинган нарса шартномада кўрсатилган вақтда қайтарилиши лозим. Борди-ю, қайтариш муддати шартномада кўрсатилмаган бўлса, қарз қарзни берувчи талаб қилган вақтда қайтарилиши керак.\nҚарз шартномасининг бошқа шартномалардан фарқланадиган, юридик аҳамиятга эга ўзига хос хусусиятлари мавжуд.\nБиринчидан, қарз шартномаси реал бўлиб, унинг маъноси шундаки, шартнома нарса, пул ёки ашёни қарз берувчи қарз олувчига топшириш пайтидан вужудга келади ва худди шу вақтдан шартнома тузилган ҳисобланади.\nИккинчидан, қарз шартномаси бир томонлама шартнома ҳисобланиб, бир тараф — қарз берувчи қарз бериш ҳуқуқига эга бўлса, иккинчи томонда қарз нарсасини қайтариш мажбурияти вужудга келади.\nУчинчидан, шартномага кўра, қарздор олган мулкдан фойдаланиб, уни бошқариш ҳуқуқи берилганлиги туфайли мулкнинг вақтинчалик эгаси ҳисобланади.\nТўртинчидан, қарз шартномаси аксарият ҳолларда текинга тузилади.\nҚонун ёки шартномада назарда тутилган ҳолларда фоизлар олишга йўл қўйилади.\nФуқаролар ўртасида қарз суммаси энг кам иш ҳақининг ўн бараваридан ортиқ бўлса, шартнома оддий ёзма шаклда тузилиши шарт.\nШартномадаги тарафлардан бири юридик шахс бўлганида эса, суммасидан қатъи назар қарз шартномаси ёзма шаклда тузилиши керак.\nАгар тарафларнинг иккаласи ҳам юридик шахс ҳисобланса, улар ўзаро шартнома тузишга ҳақли. Бир тараф юридик, иккинчи тараф жисмоний шахс бўлганда, албатта, шартнома нотариал тартибда тасдиқланиши лозим.\nАгар қарз олувчининг тилхати ёки унга қарз берувчи томонидан муайян сумма ёхуд муайян миқдордаги ашёлар топширилганини тасдиқлайдиган бошқа ҳужжатлар мавжуд бўлса, қарз шартномаси ёзма шаклда тузилган ҳисобланади.\nБорди-ю, қарз мажбурияти қарз олувчи томонидан вексель, облигация ёки қарз суммасини ва қарз берувчининг уни ундириб олиш ҳуқуқини белгилайдиган бошқа қимматли қоғоз билан тасдиқланган бўлса, бундай ҳолда қарз шартномасининг ёзма шаклига риоя қилинган ҳисобланади.\nШу ўринда фикримизни судда кўрилган бир фуқаролик иши мисолида давом эттирамиз. Даъвогар А. Ғайбуллаев (исм-фамилиялар ўзгартирилган) жавобгар С. Исматовга нисбатан судга даъво аризаси билан мурожаат қилган. Унда жавобгардан 14 миллион сўм қарзни ундиришни сўраган.\nБиринчи босқич судининг 2018 йил 15 майдаги ҳал қилув қарори билан даъвогар А. Ғайбуллаевнинг жавобгар С. Исматовга нисбатан қарзни ундириш ҳақидаги даъво талаби қаноатлантирилган. Жавобгар С. Исматовдан даъвогар А. Ғайбуллаевга 14 миллион сўм қарз ва 280 минг сўм давлат божи, жами 14 миллион 280 минг сўм ундириш белгиланган.\nСуднинг мазкур ҳал қилув қарорига нисбатан жавобгарнинг ишончли вакили томонидан кассация шикояти келтирилиб, унда ушбу иш бўйича қабул қилинган ҳал қилув қарорини бекор қилиш сўралган.\nКассация судлов ҳайъатининг очиқ суд мажлисида аниқланишича, С. Исматов томонидан 2017 йил 19 сентябрда ёзилган тилхатда у А. Ғайбуллаевдан 2017 йилнинг 8 август куни 14 миллион сўм қарз олгани ва қарзни 2017 йил 1 ноябрь кунига қадар қайтариши кўрсатилган.\nБироқ жавобгар томонидан қарз мажбурияти бажарилмаган. Шу сабабли даъвогар судга қарзни ундиришни сўраб мурожаат қилган.\nФуқаролик кодексининг 733-моддаси 3-қисмига кўра, агар қарз олувчининг тилхати ёки унга қарз берувчи томонидан муайян сумма ёки муайян миқдордаги ашёлар топширилганлигини тасдиқлайдиган бошқа ҳужжатлар мавжуд бўлса, қарз шартномаси ёзма шаклда тузилган ҳисобланади. Мазкур кодекснинг 735-моддаси 1-қисмига кўра, қарз олувчи олинган қарз суммасини қарз шартномасида назарда тутилган муддатда ва тартибда қарз берувчига қайтариши шарт.\nКассация судлов ҳайъати иш ҳужжатларида жавобгарга қарз берилганлигини тасдиқловчи тилхат мавжудлиги, бугунга қадар олинган қарз қайтарилганлиги ҳақида ишда далиллар йўқлигини инобатга олиб, биринчи босқич суди даъвони қаноатлантириш ҳақида тўғри хулосага келган, деб ҳисоблади.\nФуқаролик процессуал кодексининг 1-қисмига кўра, ҳар бир тараф ўзининг талаб ва эътирозларига асос қилиб кўрсатган ҳолатларни исботлаши шарт. Гап шундаки, жавобгар тилхат мажбурлаб ёздирилганлиги, қарз аслида 14 миллион эмас, аксинча, 5 миллион 600 минг сўм эканини важ қилиб кўрсатган бўлса-да, эътирозини тасдиқловчи далилларни судга тақдим қилолмади.\nШундай қилиб, ушбу қарз олди-бердиси билан боғлиқ фуқаролик иши юзасидан биринчи босқич суди томонидан қабул қилинган ҳал қилув қарори ўзгаришсиз, кассация шикояти эса, қаноатлантирилмасдан қолдирилди.\nҚисқача айтганда, қарз шартномаси шартларига тўлиқ риоя этиш ортиқча оворагарчиликларнинг олдини олибгина қолмай, тарафларнинг қонуний манфаатларини ҳам таъминлайди. Шу билан бирга, бу қарз олди-бердиси иштирокчилари ўртасидаги илиқ муносабатга дарз етишдан асрайди.\nЯнгиликлар » Жамият » Қарз олди-бердисида нималарга эътибор бериш керак?


26-тур. 13 февраль, соат 17:45\nВаҳби Хазри (3)\nЛамин Коне (82)\nЭнтони Марсьяль (39)\n90+4' Ўйин якунланди! "Сандерленд" ўз майдонида кечган қийин ўйинда "МЮ"ни мағлубиятга учратди!\n90+4' Вууууҳ! Ван Анхольт чап томондан жарима майдончасига кирди ва чап оёқда зарба йўллади. Тўп тўрга ён томондан келиб тегди\n89' Вуууҳ! Депай 10 метрдан зарба йўллади. Тўп ҳимоячининг тирсагига тегиб, майдонни тарк этди...\n85' "Сандерленд"да ўзгариш: Каттермол ўрнига Ола Тойвонен тушди...\n82' ГОООООЛ! Ламин Коне, 2:1! "Сандерленд" бурчак тўпини ўйинга киритди ва ярим ҳимоячи 6 метрдан дарвозани ишғол қилди!\n80' Вууууҳ! Бортвик-Жексон чап томондан жарима майдончасига кирди ва Депайга узатма берди. Мемфис йўллаган зарбани Манноне эгаллаб олди\n77' "МЮ" кетма-кет иккинчи марта тўпни ўйинга киритди.\n72' Вууууҳ! Ламин Коне чап томондан ўткир бурчак остида кучли зарба берди. Де Хеа тўпни юқорига кўтариб юборди\n71' "Сандерленд"да ўзгариш: Дефо ўрнига Фабио Борини тушди\n68' Вууууҳ! Хуан Мата жарима майдончаси ичида зарба йўллашга муваффақ бўлди. Ҳимоячи тўп йўлига ўзини ташлади ва уни қайтарди\n66' Бир неча дақиқа олдин Лингард ўрнига Мемфис Депай туширилганини эслатиб ўтамиз\n65' Хазри томондан бурчакка йўлланган зарбани Давид де Хеа эгаллаб олди\n63' Дональд Лав Хазрини йиқитди. Дарвозагача 23 метр\n62' Руни офсайдда қолди\n61' Вуууууҳ! Аниқ узатма натижасида Даме Н'Дое бирга бир вазиятга чиқиб кетди олис бурчак томн зарба берди. Де Хеа зарбани оёғи билан қайтарди!\n60' Даме Н'Дое чап томондан жарима майдончасига кирди ва нариги томонга узатма берди. Ҳимоячилар хавфни бартараф этишди\n59' Бу сафар Кэррик ҳам огоҳлантирилди\n58' Хуан Мата сариқ карточка олди\n54' Вуууууҳ! "Сандерленд" тезкор ҳужум ташкил қилди. Каттермол чап қанотдан жарима майдончасига кирди ва дарвозабон майдончасига узатма берди. Дефо тўпни дарвоза томон бурди, аммо тўп Блинднинг оёғига тегиб, устун ёнидан ўтиб кетди!!!\n51' Такрорий лавҳа кўрсатдики, Жон О'Ши зарба берган пайтда Руни тўпни қўли билан қайтарган экан...\n50' Бурчакдан берилган узатмага "Сандерленд" ҳужумчиси бош билан зарба берди. Ноаниқ\n49' Жаримадан етказилган узатмага Жон О'Ши бош билан зарба берди. Тўпи Рунига тегиб майдонни тарк этди\n49' "Сандерленд" ўнг томондан бурчакка яқин жойда тўпни ўйинга киритади\n46' Уэйн Рунига сариқ карточка кўрсатилди\n46' Иккинич бўлимга старт берилди\n45+4' Биринчи бўлим якунланди. Ҳозирча "Сандерленд" - "МЮ" 1:1. Танаффус.\n43' "Юнайтед" ҳужум қилишда давом этмоқда. Ҳозирча мезбонлар бехато ҳимояланишмоқда\n39' ГОООООЛ! Энтони Марсьяль, 1:1! Хуан Мата жарима майдончаси чизиғи устида кучли зарба йўллади. Бурчакка бораётган тўпни Манноне қайтарди. Қайтган тўпга биринчи бўлиб Марсьял етиб келди ва ўткир бурчак остида тўпни дарвозабоннинг устидан ошириб, дарвозага жойлади!\n38' Де Андре Йедлин огоҳлантирилди\n37' "МЮ"да ҳам мажбурий ўзгариш: Дармиан елкасини ушлаб майдонни тарк этди. Унинг ўрнига Дональд Лав тушди\n36' Дармиан рақиб футболчиси билан тўқнашувда жароҳат олди\n34' Бортвик-Жексон чап қанотдан дарвоза олдига узатма берди. Манноне тўпни мушти билан уриб юборди\n30' Мата! Руни чап томондан ерлатиб узатма берди. Хуан жарима майдончаси ташқарисида тўпни тўхтатмасдан дарвоза томон тепди. Манноне тўпни эгаллаб олди\n28' Хазри чап қанотдан жарима майдончасига кирди ва Блиндни чалғитиб олис бурчак томон айланма зарба бериш ҳаракат қилди. Зарба анча ноаниқ бўлди\n25' Хазри жарима майдончаси ташқарисидан зарба берди. Тўп Шнайдерлиннинг қўлига тегди. Масофа жуда яқин эди, шу боис ҳакам пенальти белгиламади\n21' Дефо "МЮ" жарима майдончаси ичида дарвозага тескари турган ҳолда тщпни қабул қилди ва товони билан узатма берди. Тўп ҳужумчиларгача етиб бормади\n17' Марсьял чап ыанотдан узатма берди. Руни тщпга ета олмади\n15' "Сандерленд"да мажбурий ўзгариш: Ян Кирхофф ўрнига Жек Родуэлл туширилди\n13' Бурчакдан етказилган узатмани Ян Кирхофф ён қанотга тепиб юборди, аммо жароҳат олди\n12' Қанотдан етказилган узатмани мезбон ҳимоячилар майдон ташқарисига чиқариб юборишди. Бурчак тўпи\n5' Мата жарима майдончаси ичидаги Рунига узатма берди. Ҳимоячилар Уэйнга зарба бериш имконини беришмади\n3' ГООООООЛ! Хазри, 1:0! Хазри чап қанотдан жарима тўпини дарвоза томон айлантирди. Тўп пастлаб борди, футболчилар орасидан ўтди ва олис устунга тегиб, тўрга бориб тушди! Де Хеа тўпга реакция қилишга улгурмади! Шу тариқа "Сандерленд" ҳисобни очмоқда!\n' Ассалому алайкум, қадрли Англия чемпионати мухлислари. Бугун 26-турга старт берилмоқда. Эътиборингизга "Сандерленд" - "Манчестер Юнайтед" ўйинидан матнли онлайн трансляцияни ҳавола қиламиз


Ишлаётган ҳолдаги Galaxy S20+ «жонли» видео, расмлар ва скриншотларда! - Terabayt.Uz\nInstagram тарихида энг кўп лайк йиғган постлар топ 20 талиги билан танишинг\nИшлаётган ҳолдаги Galaxy S20+ «жонли» видео, расмлар ва скриншотларда!\nSamsung компанияси 11 февралда Galaxy S20 туркуми смартфонларини намойиш этади. Ушбу линейкага стандарт флагмандан ташқари Galaxy S20 Plus ҳамда Galaxy S20 Ultra моделлари ҳам кирган.\nЎҚИНГ: Рекордчи флагман – Galaxy S20 Ultra хусусиятлари ҳайратга солади!\nXDA Developers ресурси бош муҳаррири Макс Вайнбах (Max Weinbach) куни кеча Samsung Galaxy S20+ флагманининг биринчи «жонли» суратларини эълон қилган ва бунда ушбу смартфоннинг антиқа ўзига хослиги маълум бўлган эди. энди эса у мазкур флагманни видеороликда кўрсатди:\nКўриб турганингиздек, Galaxy S20 Plus’ни ҳар томонидан намойиш этишган; охирида эса, унинг макет эмас, балки ҳақиқий ишлаётган смартфон эканини кўрсатиш учун экранини ёқишган.\nЎҚИНГ: Антиқа рейтинг: 2019 йилда қайси смартфонларни кўпроқ сохталаштиришган?\nМакс Вайнбах эълон қилган янги суратларда Galaxy S20+ моделини «аждод»и – Galaxy S10+ билан таққослаб кўрсатишган:\nЯнги флагманнинг корпуси ҳам, экрани ҳам бултургисидан анчагина катта экан.\nЎҚИНГ: JerryRigEverything видеорейтинги: 2019 йилнинг энг, энг, энг... смартфонлари\nБошқа бир суратда эса Samsung Galaxy S20+ блокировка экрани, ундаги дактилоскопик сканерда бармоқ изини рўйхатга олиш жараёни ҳамда дисплей созламалари кўрсатилган:\nДарвоқе, Galaxy S20+ модели Samsung’нинг ушбу туркум флагманлари орасида 3,5 миллиметрлик аудиотирқишсиз илк смартфон ҳам бўлаётир.\nЎҚИНГ: Бировнинг устидан кулмагин зинхор... Ёхуд, аудиотирқиш машмашаси\nЭнг асосийси – қуйидаги скриншотларда Galaxy S20+ смартфонининг кўплаб техник жиҳатлари ошкор этилган:\nДемак, мазкур смартфон диагоналига 6,7 дюймлик, тасвир аниқлиги 3200x1440 пикселлик Dynamic AMOLED экран билан жиҳозланган. Бош камераси 12 + 12 + 64 МПлик датчиклар ва ToF-камерани ўз ичига олади. Бармоқ изи сканери – экраности ультратовушли дактилоскоп, «электрон юраги» – Qualcomm Snapdragon 865 ёки Exynos 990 (сотиладиган ҳудудига боғлиқ ҳолда) процессори. Унинг LPDDR5 турига мансуб тезкор хотираси 12 гигабайтлик, UFS 3 тоифали ички хотираси бўлса 128 дан то 512 ГБгача ҳажмли. Galaxy S20+ аккумулятори 4500 мА/соатлик бўлиб, 25 ваттлик технология асосида тезкор қувват олади.\nGalaxy S20 туркуми флагманлари 11 февралдаги Galaxy Unpacked тадбирида, Samsung’нинг яна бир инновацион смартфони – Galaxy Z Flip билан бирга намойиш этилади.\nЎҚИНГ: 11 февралда чиқаётган Galaxy Z Flip смартфонини «жонли» расмда кўрамиз\n#Samsung #андроид смартфон #Samsung Galaxy S10 Plus #Samsung Galaxy S10+ #Samsung Galaxy S20 #Samsung Galaxy S20 Plus\nTesla атиги ярим сония учун $2000 сўраяпти!


Бугун Ўзбекистон Республикаси Ташқи ишлар вазири Абдулазиз Камилов мамлакатимизда ўз миссиясини якунлаётган Малайзия Фавқулодда ва мухтор элчиси Дато Нораини бинти Абд Ҳамидни қабул қилди.\n“Ўзбекистон ҳаво йўллари” МАК баҳор-ёзги навигация мавсумида парвозлар географиясини кенгайтирмоқда.\nҲаётда бировни айбдор қилиш осон, лекин унинг айбсизлигини исботлаш жуда қийин. Айниқса, иш адолат посбони бўлган судьяга бориб тақалганда. Нишон туманидаги Улуғбек маҳалласида яшовчи Шарофат Сафарова ўзининг айбсиз эканлигини исботлайман дегунча уч йил сарсон бўлди. Сабаби “адолат посбони”нинг адолатсиз ҳукми чиқиб бўлган эди.\n“Ўзбекистон ҳаво йўллари” МАК мамлакатимизнинг экспорт солаҳиятини ривожлантириш, шунингдек, кичик корхоналарни қўллаб-қувватлаш мақсадида жорий йилнинг 15 февралидан бошлаб тўқимачилик маҳсулотларини ташиш учун имтиёзли тарифларни жорий этди.\nСиз тасвирда кўриб турган бу вайрона аслида ўзининг шифобахш суви билан машҳур. Шундай бўлса-да, дардига даво изловчи минглаб юртдошларимиз ундан баҳраманд бўлиш учун республикамизнинг турли вилоятларидан ташриф буюрмоқдалар. Нега дейсизми? Унинг шифобахшлик хусусиятлари ҳақида қуйида ёзилган маълумотларни ўқиб, саволингизга жавоб оласиз.\nДавлатимиз раҳбарининг Фаол тадбиркорлик, инновацион ғоялар ва технологияларни қўллаб-қувватлаш йилидаги Давлат дастури тўғрисидаги Фармонида “Ҳар бир давлат хизматчиси ҳар куни ўзининг меҳнати билан эгаллаб турган лавозимига лойиқлигини исботлаши шарт” деган қоидани рўёбга чиқаришга алоҳида эътибор қаратилган. Ушбу талаб барча соҳалар қатори тиббиёт тизими учун ҳам дахлдор.\nМамлакатимиздаги банк-молия муассасалари ичида “Ўзсаноатқурилишбанк” биринчилардан бўлиб, мижозларга тезкор, сифатли ва қулай бўлган хизмат кўрсатишни янада яхшилаш мақсадида тушликсиз фаолият кўрсатиш тизимига ўтди.\nСтатистик маълумотларга кўра, шу йил бошидан Ўзбекистон автомобиль саноатида жадал ўсиш суръатлари кузатилган. Хусусан, январь ойида 12,7 минг дона автоулов конвейердан чиқарилган ва бу 2017 йилнинг дастлабки ойига нисбатан 60 фоиз кўпдир.\nБугунги кунда Қорақалпоғистон Республикасида фаолият юритаётган беш ярим мингта фермер хўжалигининг 570 тадан кўпини ёшлар бошқармоқда. Беш минг нафардан зиёд йигит-қиз эса тадбиркор сифатида юрт иқтисодиётига улуш қўшмоқда. Ушбу соҳаларда ўзини кўрсатмоқчи бўлган ёшларга ўтган йили 17 миллиард сўм кредит ажратилган бўлса, жорий йилда бу кўрсаткич 20 миллиард сўмни ташкил этиши кутилмоқда.\nАндижон вилояти ички ишлар бошқармасининг матбуот хизматидан хабар қилишларича, Наманган вилояти, Учқўрғон туманида яшовчи М. Ж. Избоскан тумани, Гудур МФЙда Ў. исмли шахсга “гашиш” гиёҳвандлик моддасини 1000 АҚШ долларига сотаёган вақтда қўлга олинди.


Меҳнат мигрантлари сонини қисқартириш ва келгусида унга барҳам бериш бўйича таклифлар. Учинчи мақола – Дарё уз Янгиликлар\nГлавная / Жамият / Меҳнат мигрантлари сонини қисқартириш ва келгусида унга барҳам бериш бўйича таклифлар. Учинчи мақола\nAkbar 17.09.2020\tЖамият Comments Off on Меҳнат мигрантлари сонини қисқартириш ва келгусида унга барҳам бериш бўйича таклифлар. Учинчи мақола 4 Показы\nМеҳнат мигрантлари: муаммо жиддий, лекин ечими йўқ эмас — Kun.uz’да эълон қилинган видеолавҳани тинглаб…\nПред. «Ал Ҳилол»га қарши бу сафарги ўйин финалдек бўлади». Машарипов билан суҳбат ёхуд #FootWeek’да томоша қилинг!\nСледующая «Фермер бўлиш йўлидаги «саргузаштларим» — деновлик ёш тадбиркор ҳикояси


ЧАҚИМЧИ ЖАННАТГА КИРМАЙДИ - Баҳоуддин Нақшбанд ёдгорлик мажмуаси маркази\n13 май 2019 й.\nЧақимчилик араб тилида «намийма» дейилиб, луғатда бир нарсани зоҳир қилишни билдиради.\n«Итоат қилма! Ҳар бир қасамхўр, пасткашга, кишиларни айбловчи, чақимчилик қилиб юрувчига» (Қалам сураси, 10-11-оятлар).\nГап ташиб, одамларни бир-бирига чақиш динимизда ҳаром қилинган манфур ишлар сирасига киради.\nҲузайфа розияллоҳу анҳудан ривоят қилинади: «Набий соллаллоҳу алайҳи васалламнинг: «Чақимчи жаннатга кирмайди», деганларини эшитганман».\nНабий соллаллоҳу алайҳи васаллам бир куни саҳобалардан: «Чақимчилик нима эканини биласизларми?” дeб сўрадилар. Саҳобалар: “Аллоҳ ва унинг Расули билувчироқ”, дeйишди. Расулуллоҳ соллаллоҳу алайҳи васаллам: “Бу – одамларнинг орасини бузиш учун гапини бир-бирларига нақл қилиб юришдир”, дедилар».\nҲазрат Мусо алайҳис салом даврларида одамлар ёмғир сўраб далага чиқишди. Мусо алайҳис салом хўп дуо қилдилар, аммо бирор томчи ёмғир ёғмади. Бунинг сабаби ва ҳикматини сўраб: «Ё Аллоҳ, кўп дуо қилдим, ижобат этмадинг», деб ёлвордилар. Шунда Аллоҳ таолодан: “Эй Мусо, орангизда чақимчи бор, инсонларнинг айбини ёйиб юрувчилар бор”, деган нидо келди. Мусо алайҳис салом: “Ё Аллоҳ, ўша одамнинг кимлигини билдир. Орамиздан чиқариб юборайлик”, дедилар. Аллоҳ таоло: Эй Мусо, унинг кимлигини сизга айтиб мен ҳам чақимчи бўлайинми?” – деб жавоб берди.\nАбу Ҳомид Ғаззолий «Иҳёу улумид-дин» китобида шундай дейди: «Билки, «намима» (чақимчилик) кўпинча бир кишининг бошқа киши ҳақидаги сўзини ўзи ҳақида гапирилган кишига етказишга нисбатан ишлатилади. Масалан, чақимчи: «фалончи сиз ҳақингизда бундай деди!» дея одамларнинг бир-бирлари ҳақларидаги гапларини бир-бирларига етказади. Лекин чақимчилик шунинг ўзи билан чекланиб қолмаган, балки, унинг моҳияти очиш исталмаган ва хуш кўрилмаган нарсани ошкор қилишдан иборатдир. Ўша нарсанинг ошкор қилинишини ўзидан гап ташилаётган одам ёқтирмайдими ёки ўзига гап ташилаётган одам ёқтирмайдими ёхуд бирор-бир учинчи тараф хоҳламайдими, фарқи йўқ. Шунингдек, бировнинг гапини ошкор қилиш қасос олиш йўлига кўра бўладими ёки шама ва ишоралар билан бўладими бир хилдир.\nЯна бир ўринда: «Чақимчилик бузғунчилик йўли билан одамларнинг гапини бир-бирига етказишдир», деганлар.\nАллоҳ таоло барчамизни улкан гунохи кабира бўлган чақимчилик балосидан сақласин. Чақимчилик ила бутун жамиятга тарқаб кетадиган ихтилоф, фитна ва инсонлар орасини ислоҳотини бузишга хизмат қиладиган салбий иллатларнинг олдини олсин. Умматлар орасида дўстлик, биродарлик, ўзаро ҳамкорлик, ҳамжиҳатлик, яхшилик қилиш, ёрдам кўрсатиш, бир-бирини тушуниш, силаи раҳам ришталарини янада мустаҳкамлаб, жамият манфаати учун зиён келтирадиган барча салбий иллатлардан, тушунмовчилик ва ихтилофлардан Ўзи асрасин.\nРомитан туман “Биби Саида”


Пенсия ва нафақа учун почта биноси олдидаги навбат.\nПенсиясининг 40-50 фоизини ҳозирча нақд пулда олиши керак бўлган ўзбекистонлик пенсионерлар¸ саҳардан оқшомга қадар кунини почта бўлимлари ëки банк эшигида ўтказмоқда. Банк ва почта расмийлари Озодлик билан суҳбатда¸ нақд пул тақчиллиги борган сайин кучайиб¸ пенсионерларга тарқатиладиган ойлик нақд пулнинг бор-йўқ 5-6 фоизигина берилаëтганини эътироф этдилар.\nЎзбекистон бўйлаб пенсионерларга пенсия¸ турли ижтимоий нафақа олувчи ногирон¸ ëш болалик ва муҳтожларга нафақа тарқатиш ойнинг биринчи ҳафтасида тугалланиши лозимлигига қарамай¸ март охирлаб қолган айни кунларда пенсионерларнинг кўпи¸ пенсиясиз қолмоқда.\nХусусан¸ 25 март куни Озодликка мурожаат қилган нукуслик пенсионерга кўра¸ 20 мартдан бери Қорақалпоғистон пойтахтидаги пенсионерлар қўлига нақд пул тегмаëтир – банк ва пенсия-нафақа тарқатишга масъул почта бўлимларида тумонот одам¸ лекин нақд пулни кўрган деярли йўқ:\nПенсия учун навбат.\n- Пенсиямнинг 40 фоизини нақд бериши керак. Лекин ҳеч қаерда нақд пул йўқ. Нукусдаги почталар Наврўз олдидан 20 март куни пул тарқатди. Олган олди¸ қолганга энди йўқ. “Асака”банк хизматчилари пул машинасида почтага олиб келиб берди. Энди йўқ. Почтадагилар:”Банк бизга бир кунда ë бир миллион беради ë йўқ¸ ўнта одам олгандан кейин тугаб қолади¸ биз нима қилайлик? Эртага кел”¸ дейди. Эртага келсак¸ яна йўқ. Мен уч кун навбатда туриб ҳам кассанинг ëнига боролмадим. “Келади-келади” дейди¸ пул келмайди. Уйда коллежда ўқийдиган болалар бор. Қўлига нақд бермасанг¸ автобусга чиқолмайди¸ ўқишига боролмайди. Ақча қилиб берадиган банкомат дегани биз томонларда умуман йўқ¸дейди нукуслик пенсионер.\nНукусдаги “Асака” банк бўлимларидан бири ходими¸ нақд пул йўқлиги боис¸ пенсия ва нафақаларнинг нақд қисмини тарқатиш муаммо эканини тан олди. Унга кўра¸ “Асака” банк кун давомида тушадиган нақд пулни ўша куннинг ўзидаëқ пенсия ва нафақаларга тарқатишга уринмоқда:\n- Биз нақд пулни почтага берамиз¸ почта ўзи тарқатади. “Асака” банкка келиб тушган пул қанча бўлса¸ шунча бераяпти. Кун давомида омонатчилар¸ солиқ ва бошқа тўловлардан қанча пул келиб тушса¸ шуни кечқуруннинг ўзидаëқ берворамиз. Эрталаб почта уни биринчи навбатда пенсионерларга¸ оғриëтган касалларга тарқатади. Ҳаммага нақд пул етказиб бўлмаяпти. Фақат касаллиги ҳақида справкаси бўлса¸ қаттиқ муҳтож бўлса¸ шуларга ëрдам тариқасида нақд пул берилади¸ деди “Асака” банк филиалларидан бири хизматчиси.\nПенсия ва нафақаларни эгаларига тарқатиш учун масъул “Ўзбекистон почтаси” акционерлик жамиятининг Нукусдаги бўлимларидан бири вакили¸ почта бинолари олдида кунлаб навбат кутаëтган қариялар лашкари пайдо бўлганини эътироф этди:\n- “Асака” банк кейинги кунларда пенсияга умуман пул чиқармади. Нақд пул йўқ¸ деяпти. Бугун Нукус шаҳридаги бирорта почтага нақд пул берилмади. Нукус почтасига бир ойда 4 миллиард 100 миллион нақд сўм берилиши ва биз бу пулларни пенсионер¸ нафақахўрларга тарқатишимиз керак. Ҳозиргача бу сумманинг бор-йўқ 258 миллиони тарқатилди. Бу дегани¸ март ойида тарқатишимиз керак пенсия ва нафақаларнинг бор-йўқ 6¸3 фоизини тарқатдик¸ холос. Нақд пул камлигидан пенсия тарқатишни 45 кунда зўрға узаяпмиз. 2015 йил июнидан бери шунақа ишлаяпмиз. Нукус шаҳрида деҳқончилик йўқ¸ пенсионерларнинг кўпи фақат пенсияга қараб қолган¸ харажатини пенсиядан қилади. Бечоралар эрталабдан оқшомгача почта эшигини тагида сарғайиб ўтиради. Биз ҳам одаммиз¸ ичимиз ачийди. Лекин биз нима қилайлик – банкдан пул келиши билан¸ почтальоннинг қўлига ҳам бориб етмай¸ кутиб ўтирганларга бераяпмиз. Муҳтож¸ касал бўлса¸ кўрсак¸ шуларни ëзиб олиб¸ уларга ҳеч бўлмаса икки-уч кунда озгина бўлса ҳам нақд пул топиб беришга ҳаракат қилаяпмиз. Лекин муҳтож жуда кўп¸ ҳаммасига ëрдам қилолмаяпмиз¸ дейди нукуслик почта ходимларидан бири.\nЎзбекистон ҳукумати мамлакатда жиддий молиявий инқироз давом этаëтганини жамоатчиликка очиқ тан олмаëтган бўлса-да¸ мамлакат бўйлаб пенсия¸ нафақа ва стипендиялар¸ давлат хизматчилари¸ ҳатто махсус контингент ташкилотларига ойликларни нафақат нақд¸ балки нақдсиз тўлаш билан боғлиқ муаммо кескинлашиб бормоқда.\n2015 йил баҳорида Озодлик ихтиëрига келиб тушган ички фойдаланиш мақсадида 10 апрель куни ëзилган мактубида Ўзбекистон Марказий банки раисининг биринчи ўринбосари Улуғбек Мустафоев Бош вазир Шавкат Мирзиëевни мамлакатда нақд пул тақчиллиги кескинлашиб бораëтганидан огоҳлантирган эди:\nМарказий банк расмийсининг почта хизматига нақд пул тақчиллиги боис пенсия ва ойликларни нақд пулда тўлаш имкони йўқлиги ҳақидаги огоҳлантирув хати нусхаси.\n““Ҳурматли Шавкат Миромонович!\nҲисоб-китобларга кўра¸ аҳвол шу тарзда давом этса ва тезкор амалий чора-тадбирлар кўрилмаса¸ махсус контингент¸ мониторингга олинган стратегик корхоналар иш ҳақи¸ пахта йиғим-теримчилари учун Марказий банк томонидан 2015 йилда 3¸0 трлн.сўмдан кўпроқ мадад пуллари чиқаришга тўғри келади ва бу ўз навбатида¸ муомаладаги нақд пул миқдорининг ошишига таъсир кўрсатади.\nМуомаладаги нақд пул миқдорининг ошиб бориши¸ ўз навбатида¸ инфляцион босимнинг кучайишига¸ норасмий валюта бозорининг кенгайишига¸ пул маблағларининг банкдан ташқари айланмасининг ва оқибатда “хуфиëна” иқтисодиëт ҳажмининг ошишига¸ ижтимоий-иқтисодий вазиятнинг мураккаблашишига олиб келиши билан боғлиқ муаммоларни келтириб чиқариши мумкин”¸ деб ëзган эди Марказий банк раисининг биринчи ўринбосари Ўзбекистон Бош вазири Шавкат Мирзиëевга юборилган мактубида.\n24 март куни президент Каримов Бош вазирга нақд пул тақчиллиги муаммосини ҳал этишга қаратилган чора-тадбирлар дастурини тақдим этган Марказий банк раисининг 1-ўринбосари Улуғбек Мустафоевни ишдан бўшатди.\nҲозирча Мустафоевнинг нақд пул тақчиллиги билан боғлиқ инқироз боис лавозимидан четлатилгани¸ қолаверса¸ унинг кейинги тақдирига оид аниқ маълумот йўқ.


Клопп яна “Бавария”ни ранжитди, Месси эса тўпурарга айланди - Darakchi\nКлопп яна “Бавария”ни ранжитди, Месси эса тўпурарга айланди\nСПОРТ 14.03.2019, 13:00\nКеча тунда УЕФА Чемпионлар лигасининг нимчорак финалидан ўрин олган яна иккита учрашув ўтказилиб, барча чорак финалчилар аниқланди.\nТан олиш керак, “Барселона” – “Лион” қарама-қаршилигида Каталония жамоасининг ғалаба қозониш имконияти юқори баҳоланаётган эди, гарчи ЧЛнинг сўнгги ўйинларида камбэклар қайд этилиши тобора одатий ҳолга айланиб бораётган бўлса-да. Бироқ, Мюнхендаги “Альянц Арена” стадионида ўтадиган “Бавария” – “Ливерпуль” тўқнашувидан кўп нарсани кутиш мумкин эди ва амалда шундай бўлди ҳам.\nАнглияда нурсиз дуранг қайд этган мюнхенликларнинг жавоб ўйинида имконияти ҳийла юқори баҳоланаётган эди. Боз устига “Бавария” сўнгги пайтларда тобора спорт формасига кириб бораётган ҳамда Германия чемпионатида ҳам пешқадамликни дортмундликлардан тортиб олганди. Бироқ, Юрген Клопп айнан “Боруссия” (Дортмунд) устози сифатида мюнхенликларни кўп бора ранжитганини кеча яна эслаб қолди ва “Альянц Арена”дан ғалаба билан қайтди.\nМаненинг дубли ҳамда ван Дейк томонидан киритилган голлар “Ливерпуль” жамоасига 3-1 ҳисобида ғалаба келтирди. “Бавария”нинг ягона жавоб голи ҳам меҳмонлар вакили ҳисобига ёзилди, “мерсисайдликлар” ҳимоячиси Жоэль Матип кутилмаганда ўз дарвозасини ишғол этиб қўйди. Шу тариқа АПЛнинг сўнгги вакили ҳам ЧЛ чорак финалига йўл олди.\n“Ноу Камп” стадионида кечган “Барселона” – “Лион” учрашуви кутилганидек Месси ва унинг жамоадошларига бағишланди. Бутун ўйин давомида ташаббусни қўлдан бермаган майдон эгалари французлар дарвозасини нақд беш марта ишғол қилди: “Барселона” – “Лион” – 5:1. Ана шу голлардан иккитасига айнан Месси муаллифлик қилди ва бу билан у жорий йилги ЧЛда урган голлари сонини 8тага етказиб олди. Бу борада Лео “Бавария” тўпурари Роберт Левандовскига тенглашди, энди ҳар икки ҳужумчи ҳисобида 8тадан гол мавжуд. Фақат, “Бавария” вакили учун мусобақа тугаганлигини инобатга олсак, Мессида мусобақа тўпурарига айланиш учун ажойиб имконият ҳосил бўлди.


Аёлларнинг узоқ умр кўриши сабаблари - Yoshlar.com\nАёлларнинг узоқ умр кўриши сабаблари\nЕр шарининг қайси нуқтасини олиб кўрмайлик, мазкур вазиятга дуч келамиз: аёлларнинг умр кўриш давомийлиги эркакларникига қараганда узунроқ. Агар Европани мисол тариқасида оладиган бўлсак, ҳаёт давомийлиги ўртасидаги фарқ уч ва олти йил орасида эканлигига гувоҳ бўламиз. Шарққа қараб ҳаракатланамиз: ушбу кўрсаткич етти-саккиз йил орасини ташкил қилишини кузатишимиз мумкин. Россия, Белорусь ва Литвада бу рекорд натижага етган ва яқин йиллар ичида фарқ ўн беш йилгача етиши мумкин. Ҳар нима бўлганида ҳам, ноқулай бир вазият юзага келмоқда: кучли жинс эгалари ҳаёт қуёши ботишига қараб йўналганида у қадар қудратга эга эмасликларига гувоҳ бўламиз. Олимлар бу саволни ҳам четлаб ўтишмади ва шундай қарорга келишди: эркаклар турли биологик сабаблар ва ҳаётда яшаш услуби туфайли узоқ умр кўришга мойил эмаслар. Масаланинг иккинчи эса эркаклар зарарли одатлар ва мантиққа тўғри келмас амалларини бажаришади. Қуйида келтирилган икки жинс орасидаги фарқларга қарамасдан шуни хулоса қилиш мумкинки, аёллар қанчалик заиф бўлишларига қарамай, эркакларга нисбатан кўпроқ умр кўришади.\nБарчаси она қорнида бошланади\nИдеал натижа бўйича дунёга келган ўғил болалар сони қиз болалар сонига қараганда 2,5 баравар кўпроқ бўлиши керак, бироқ ҳақиқат нуқтаи-назаридан олиб қараганда ўғил болалар организми туғулгунига қадар она қорнида юзага келадиган инфекция ва бошқа синовларга нисбатан кураша олмайди. Бу эса "ўғил бола-қиз бола” пропорциясини 1:1 кўрсаткичга етказади. Шу билан бирга эркаклар ўпка ва мия каби органларнинг яхши ривожланмай қолишига кўпроқ дучор бўлишади, чунки уларнинг организми аёлларникига қараганда секинроқ ривожланади.\nМаълумки, бола организмимиздаги белгиларни мерос қилиб олиши хромосомаларга боғлиқ. Соғлом организм жинсий ҳужайралари 23 та жуфтликка, улардан 22 таси асосан бир-бирига ўхшаш бўлади, охиргиси эса жинсга қараб фарқланади: аёлларда иккита Х хромосома, эркакларда эса битта Х ва битта Y хромосома бўлади. Шунинг учун X ваY хромосомаларга эркак ва аёл хромосома номлари берилади. Баъзи тадқиқот натижалари бўйича эркакларда Х хромосомаларнинг етишмаслига уларнинг кам умр кечиришига сабаб бўлиши исботланган.\nАгар эркаклар қалтис амалларни содир этганларида, уларнинг сони мавжуд кўрсаткичга қараганда кўпроқ бўлар эди.\nГенетик материал сақлаш мақсадида\nБошқа илмий фикрлар орасида яна бир тахмин мавжуд: аёл киши авлодни давом эттириш вазифасини бажаргани сабабли эволюция унинг ёнини олиб, унга бир неча ҳимоя механизмларини жорий қилган. Айнан улар аёлларнинг узоқ умр кўришини таъминлайди, шунинг учун унинг генетик материали эркакларникига қараганда кўпроқ ҳимоя қилинган. Шахсий имкониятларини тўғри баҳолай олмаслик илдизларини ҳам биология ва анатомиядан қидириш лозим: таваккалчиликларни ўлчаб, масъуллик масалаларига жавоб берадиган мия ҳужайралари эркакларда аёлларга қараганда камроқ ривожланган. Бу эса эркакларни жасоратга йўлловчи куч мантиққа қараб иш тутмаслик эканини англатади.\nЮрак касалликлари жинс танламайди – аёллар ҳам эркаклар ҳам унга баравар кўрсаткичда мойил бўлишади. Бироқ эркакларда мазкур касалликлар 30-40 ёшда "пишиб етилса”, аёлларда эса 10 йил кечроқ кўзга ташланади. Бунинг сабаби эса аёллар организмидаги эстрогенга боғлиқ – айнан у туфайли 40 ёшли аёллар қон томирлари 30 ёшдаги эркаклар томирлариникидек кўринишда бўлади ва аёлларни турли юрак касалликларидан ҳимоя қилиб, ўз функцияларини кўпроқ сақлаб қолади.\nАёллар ва эркаклар орасидаги алкоголь ва никотинга тобелик бўйича статистика маълумотлари сўнгги йилларда эркакларга ён босаётганига қарамай, мазкур зарарли одатлар ҳамон эркакларга хос салбий хусусиятлар бўлиб қолмоқда. Мазкур одатларнинг қанчалик зарарли эканини ҳақида батафсил маълумот бериш шарт эмас, тамаки қутисидаги ёзувнинг ўзи кифоя.\nБир хилда тақсимланмаган зўриқишлар\nЭркакларнинг ишда дуч келадиган жисмоний ва руҳий зўриқишлари ўта сокин, баъзида эса умуман ҳаракат қилмай компенсация қилинади. Бундай тезкор алмашинув соғлиққа зарар келтиради, ишдан кейин уй юмушлари билан банд бўладиган аёллар эса бу борада мамнун бўлишлари керак, мутахассислар айнан шу графикни фойдали, деб ҳисоблайдилар.\nЭркакларга юкланадиган вазифалар уларнинг соғлиги ва ёшига кескин пропорционалдир, буни раҳбар эркаклар мисолида ҳам кўришимиз мумкин – на ойлик маош ҳажми, на шахсий хона уларнинг кундалик масъулияти тўғри келадиган қўшимча умр кўриш йилларини қўшиб беролмайди. Шу билан бирга аёллар томонидан бажариладиган ишлар муҳим қарорларни қабул қилишни талаб этмайди, шунинг учун ҳаётни қисқартирадиган руҳий зўриқишларнинг содир бўлиш кўрсаткичи эркаклардагига қараганда анча камроқ.\nЭркаклар орасида тарқалган зарарли одатлардан яна бири бу – муаммоларни ичга ютишдир, мазкур руҳий жасорат эвазига эрта ўлим содир бўлиши мумкин. Аёллар эса тақдирдан нолиш ва шикоятлар масаласида ўзларини ушлаб туришга камроқ мойил бўлишади, айнан шунинг эвазига қўшимча йилларга эга бўлишади. Яқин ижтимоий алоқалар руҳий зўриқишларда аъло даражадаги терапевтик таъсир кўрсатади, шунинг учун эркак ва аёл бир-бирини қўллаб-қувватлаган никоҳларда ҳар иккала жуфтлик узоқ умр кўриши кузатилади.\nСоғлиққа бўлган алоҳида эътиборв\nОхир-оқибат аёллар ички оғриқларга аҳамиятлироқ бўлишади ва дарҳол шифокорларга мурожаат қиладилар. Эркаклар учун эса соғлиқ ҳеч нарса эмас, касалхонага боришда қўрқиб, оғриқларни онгсиз ҳолда пасайтирадилар. Ботирликнинг зарари йўқ, бироқ қандайдир "оддий шилиниш” қайтариб бўлмас оқибатлар келтириши мумкинлигини ҳам ҳисобга олиш лозим.\nКомментарии (7) | Добавить: 22.05.2015\n7. Nafisa1zohidova (27.05.2015 22:06)\nZato intiresniy ma'lumot, bizarga bog'liq bulsa, uzaytiramiz umrlarini, erkaklarimiz oilani chirog'ini yoquvchi insonlar, sog' buliwsin ilohim\n6. the (26.05.2015 20:54)\n_-Elbek- ni gapiga qo'shilaman\n5. ummonshox (23.05.2015 12:40)\n4. ummonshox (23.05.2015 00:15)\n3. _-Elbek-_ (23.05.2015 00:05)\nHaaaa maqolaga gap yoq. Lekin, shu maqolalarni sal kaltalatish kerak edida ,judayam uzun bu o'qish uchun, manimcha uncha muncha odam oxirigacha oqib kormaydi\n2. Shaxboz_95 (22.05.2015 21:49)\n1. muztj (22.05.2015 21:29)


15 октябр 2019, Тошкент вақти: 12:32\nОзодликка маълум бўлишича, Бўз туманига жами 300 дана арча Андижон вилоят ҳокимлигидан ажратилган.\nАндижоннинг Бўз туманида ўқитувчилар ҳокимлик босими остида ўзлари ишлайдиган мактабларни ободонлаштириш учун арча кўчатларини бозор нархидан бир неча баравар баланд нархда сотиб олишга мажбурланаётганликларини айтишмоқда. Озодликка маълум бўлишича, Бўз туманига ободонлаштириш мақсадида жами 300 дона арча кўчати Андижон вилоят ҳокимлиги тарафидан ажратилган. Мактабларга эса, ҳар бир донасини 20 минг сўмдан олиш тайинланган.\nАндижоннинг Бўз туманидаги мактаблардан бирида ишловчи ўқитувчи Озодлик билан суҳбатда бозорда донаси 3 минг сўм бўлган арча кўчати мактабларга 20 минг сўмдан сотилаётганини айтди.\n- Мактабимиз ҳовлисига арча кўчатлари олиб келинди ва директор мажлис қилиб¸ ҳамма иккитадан кўчат олиши керак. Донаси 20 минг сўм. Ҳозир нақд тўлайсизлар ёки ойлигингиздан чегириб қолинади, деди. Директорни ҳам тушунса¸ бўлади уни ҳоким мажбурлаган. Лекин алам қиладиган томони бозорда 3 минг сўм турадиган арча мактабларга 20 минг сўмдан сотиляпти, пулини биз тўлар эканмиз¸ - дейди бўзлик ўқитувчи.\nБўздаги бошқа мактабнинг ўқитувчиси ҳам арчалар уларга мажбурлаб сотилаётганини тасдиқлади.\n- Мактабларга ободонлаштириш ва кўкаламзорлаштириш учун пул ажратилмайди. Мактаб директори ўзимиз, ўз ҳисобимиздан қилишимиз керак, экан деди. "Ўзимиз бозордан арзонроқ олиб келиб эксак бўлмайдими", десак директоримиз, йўқ ҳокимликни арчасини экишимиз керак, бозордаги бўлмайди, деб айтди, - дейди бўзлик ўқитувчи.\nОзодлик суҳбатдошлари мактаб раҳбарларини арча кўчати сотиб олишга мажбурлаш орқали маҳаллий ҳокимликлар бир ўқ билан камида икки қуëнни ураётган бўлишини тахмин қилишади.\n- Бозорга чиқсангиз¸ бир туп арча 3 минг сўм. Бизга 20 минг сўмдан сотиляпти. Ҳокимлик бир ўқ билан икки қуённи уряпти. Кўчатни 9-10 баравар қиммат сотяпти, мактабларни ҳам ўқитувчилар ҳисобидан ободонлаштиряпти, - дейди бўзлик ўқитувчи.\nОзодликка маълум бўлишича, Бўз туманига жами 300 дона арча Андижон вилоят ҳокимлигидан ажратилган.\nЛекин, Бўз туманидаги мактабларга мажбуран сотилаётган арча кўчатларини ҳокимлик айнан қайси агрофирмалар¸ қандай нархда¸ қайси давлатдан сотиб олганига оид маълумот йўқ.\nОзодлик бу ҳақда изоҳ сўраб Бўз тумани ва Андижон вилояти ҳокимлигига боғланди.\nЛекин, ҳоким ёрдамчилари бу ҳақда изоҳ беролмасликларини айтишди.\nЎтган йили Хоразмнинг Шовот туманидаги мактабларда ҳам ўқитувчиларга арча кўчатлари мажбурлаб соттирилган. Кузга бориб эса кўчатлар қуриб қолган.


Новосибирскда янги турар-жой биносига Сталин номи берилди\n22 апрел 2021, Тошкент вақти: 22:36\nҚурилиш ширкати рекламаси Коммунистик партиянинг Новосибирскдаги бўлими иморати қаршисида Сталин бюсти очилишидан икки кун ўтиб ёйинланди.\nРоссиянинг Новосибирск шаҳрида Сталин номи берилган турар-жой иморати рекламаси шаҳар турғунлари ҳамда ижтимоий тармоқ фойдаланувчилари танқидига учради.\nНовосибирск қурилиш ширкати 11 май куни эълон қилган рекламада саккиз қаватли иморатнинг биринчи қаватида тижорат дўконлари жойлашиши айтилади. Шаҳар расмийлари иморат 2019 йилнинг кузида қуриб битирилишини маълум қилган.\nШаҳар турғунлари иморатга совет диктатори Иосиф Сталин номи берилганини танқид қилди. Қурилиш ширкати рекламаси Коммунистик партиянинг Новосибирскдаги бўлими иморати қаршисида Сталин бюсти очилишидан икки кун ўтиб ёйинланди.\nИжтимоий тармоқ фойдаланувчилари истеҳзо билан “Gulag City деб номлашга нима дейсизлар?” “Кейин нимани кутса бўлади? Stalin Plaza?” деб ёзишди.\nНовосибирск Сталиннинг 1930- йиллардаги Катта террор сиёсати давомида “Совет халқининг душмани” деб топилган минглаб одам мажбуран кўчирилган шаҳарларнинг биридир.


ТАЪТИЛНИНГ НАРҲИ НЕЧА ПУЛ? - 4 Июля 2012 - ..::MuxliS.Biz.Uz::..\nВторник, 24.11.2020, 16:01 Приветствую Вас Гость | RSS\nГлавная » 2012 » Июль » 4 » ТАЪТИЛНИНГ НАРҲИ НЕЧА ПУЛ?\nТАЪТИЛНИНГ НАРҲИ НЕЧА ПУЛ?\nОлдинда йил бўйи интиқиб кутганимиз – ёз. Ёзда иш кўпайса кўпаядики, сира камаймайди, лекин барчамиз бу фаслни дам олиш пайти деб қарашга ўрганганмиз. Шаҳарнинг қизиган асфальтлари, тош-бетон уйларидан боғу тоғларга чиқиш, қишлоқнинг туганмас юмушларидан шаҳарнинг серҳашам кўчаларию салқин паркларида сайр қилиш, йил бўйи хисоботлару қоғозбозликдан ҳориган кўнгилни тарихий ёдгорликлни томоша қилиш билан овитиш, рўзғор ташвишларию ишхона юмушларидан хориган юраклар чигилини денгиз соҳилида ўтириб ёзиш... Эҳ-ҳей қайси бирини айтасиз!\nАммо буларнинг барига пул керак дегувчилар бор. Яна бизга таътилни ёзда беришмайди дейдиганлар ҳам топилади. Лекин сиз йилда ҳеч бўлмаса бир марта ҳамма ташвишларни унутиб дам олишинггиз шарт! Қандай қилиб дейсизми? Албатта чўнтакка қараб.\nБугунги кунга келиб ҳорижий сафарларнинг энг арзони – Тайландда дам олиш бўлиб, бу мамлакатга 10 кунлик тур бир киши учун тахминан 1000 АҚШ долларига (авиачипта, аэропортда кутиб олиш мехмонхона, нонушта) тушади. Ундан кейиннарҳларнинг арзонлигши бўйича Малайзия (1200 доллар) ва Туркия (1500) туради. Одатда Тайланд ва Малайзияга қиш-баҳор мавсумларида борилса, Туркияда дам олиш мавсуми мана шу кунларда бошланмоқда. Туроператорлар берган маълумотларига қараганда путёвка қанча эртароқ сотиб олинса, унинг нарҳи шунчалик арзон бўларкан. Масалан, Туркияга 1 майга қадар 15 фоизлик чегирмалар, 15 февралга қадар 30-45 фоизгача чегирмалар қўлланилар экан.\nНима учун кўпчилик юртдошларимиз айнан Туркияда дам олишни ёқтирадилар?\nБиринчидан, айтганимиздек, бу ёзги дам олиш бўйича энг арзон ҳорижий сафар. Иккинчидан у ердаги меҳмонхоналарда all including – "ҳаммаси киритилган” хизмати кенг йўлга қўйилган бўлиб, меҳмонхона нархлари уч-тўрт маротаба овқатланишни ўз ичига олади. Баъзи дам олиш масканларида ошхона тинимсиз меҳмонларга хизмат қилишга шай. У ердаги "шведча стол”, яъни истаган нарсани истаган миқдорда умумий дастурхондан танлаб олиб ейиш усули эса ёшу қарига бирдай маъқул келади. Учинчидан, дам олиш баробарида кўпчилик бир-икки халта кийим-кечак кўтриб келиб, а) магазину бозор кезиб кийим сотиб олиш ғамидан қутилади; б) қўни-қўшни қариндош уруғларга пуллаб, йўл ҳаражатларининг бир қисмини қоплаб олади.\nБир киши учун ҳаражат: 1000 – 5000 АҚШ доллари.\nЮртимиз бўйлаб саёҳат\nБутун умр Ўзбекистонда яшаб, Самарқанду Хивани, Бухорою Қўқонни кўрмаганлар ҳам орамизда учраб туради. Агар шунлардан бири сиз бўлсангиз ҳаётингиздаги бу бўшлиқни тўлдириш они келди деяверинг.\nТошкентдан Самарқандга бир кунлик сафар сизга атиги 50 минг сўмга тушади. Бунинг учун 40 кишилик гуруҳ ташкил этиб, истаган сайёҳлик агентлигига мурожаат этиш кифоя. Қўни-қўшнилар, қраиндош-уруғлар, курсдошлару синфдошлар даврасида сафарга отланиш қандай мароқли! Мабодо ташкилий ишларга нўноқроқ бўлсангиз, буни ҳам йўли бор. Ўша саёҳлик агентлиги сизни ўзи ташкил этган гуруҳга киритиб қўяди, томом-вассалом. Фақат йўлга бир кунлик озиқ-овқатни ғамлаб олишни канда қилмасангиз бўлгани. Бир кунлик сафар шунчалик тиғиз режалаштириларканки, ҳатто овқатланиб олишга ҳам вақт бўлмас экан.\nУзоғроққа сафар қилгиси борларга Тошкент-Хива-Бухоро маршрутини таклиф этамиз. Битта бола билан саёҳатга отланган эр-хотин учун бундай сафар 800 мингга (аэропорт чипталари, гид хизмати, уч юлдузли мехмонхона) айланади. Агар шунча пулни ўзингизга маъқул бўлган сайёҳлик агентлигига санаб берсангиз, сизни Урганч аэропортида тили бийронгина бирор йигит ё қиз кутиб олиб, Хивага олиб боради, оёғингизни деярли ерга тегизмай икки кун давомида Ичан Қалъаю Дишон Қалъалар билан таништиради. Кейин машинада Бухорои Шарифга йўл олинади. У ерда хам икки кунлик саёҳатдан сўнг самолётда Тошкентга қайтилади.\nТажрибали сайёҳларнинг фикрича, Хивада катта меҳмонхоналарда яшагандан кўра, хусусий мехмонхоналарда туриш афзалроқ эмиш. Қадим ва ҳамиша навқирон Хивада синч деворли, пахса ёки хом ғиштдан қурилган уйларда туришга, терс айвондан ўнг айвонга эсиб турган гир-гир шабодадан баҳраманд бўлиб, кечқурунлари бир чонак чой ичишга нима етсин. Бунинг устига шу уйнинг оила аъзолари меҳмонларга ўзлари хизмат кўрсатганлари боис, хизмат сифати оддий меҳмонхоналарникидан яхшироқ. Бу кичик меҳмонхоналаргани ҳам аввалдан банд қилиб қўйиш керак. Мавсум бошланиши биланг бўш жойлар қолмаслиги мумкин.\nСамарқанд, Хива, Бухорода туриш, ейиш ичиш нарҳлари деярли бир хил.\nУч юлдузли (жумладан хусусий) – 30-40 минг сўм (нонушта билан)\nТўрт юлдузли – 50-80 минг\nАгар бу шаҳарларимизда биров сизни беш юлдузли меҳмонхонага жойлаштираман, деб ваъда берса, тағин ишониб ўтирманг, негаки бу шаҳарларда бундай меҳмонхоналарнинг ўзи йўқ. Уч юлдузли билан тўрт юлдузли меҳмонхона бир-биридан хизмат кўрсатиш турларининг кўплиги билан фарқ қилади. Тўрт юлдузли меҳмонхоналарда одатда бассейн, гўзаллик салонлари, массаж хоналар, сауна бўлади.\nТушлик ва кечки овқат бир киши учун – 6 минг сўмдан 25 минг сўмгача.\nБир киши учун ҳаражат: 50–500 минг сўм.\nТоғ ҳавосини хуш кўрувчилар учун\nДам олиш зоналари\nТошкент атрофидаги дам олиш зоналарининг нарҳи анча баланд. Сабаби... Биров экологик ҳудуд деса, кимдир баланд тоғларда нархлар ҳам балан бўлади-да, дейди. Тошкент вилоятидаги "Оқтош”, "Мантелла”, Белдерсой”, "Пирамида”, "Азия Чимган”, "Грин Парадайс” каби машҳур дам олиш масканларида нарҳлар бир киши учун бир кунга 180-400 минг сўмни ташкил этади. Бугунга келиб, нарҳ ва сифат уйғунлигини "Янгиобод” дам олиш зонасида кузатиш мумкин. Бу дам олиш зонасининг майдони анчайин катта, сунъий кўли бор, хизмат кўрсатиш даражаси юқорида санаб ўтилганлардан кам эмас, аммо бир киши учун бир кунлик нарҳи (уч маҳал овқати билан) 80-90 минг сўм.\nШанба-якшанба кунлари нарҳлар бошқа кунларга нисбатан қимматроқ бўлади. Агар бир ҳафта дам олинса, у ҳолда ҳафта ўртасидаги нарҳлар белгиланиши кераклигини унутманг.\nБир киши учун ҳаражат: 80–400 минг сўм.\nБундан ташқари Чимён, "Чорвоқ” сув омбори, Оқтош, Белберсой атрофида дала-ҳовлиларни ижарага олиш мумкин. Уларнинг нарҳи ўртача бир кунга 100 мингдан 250 минггача. 250 минглик дала-ҳовлида 10 киши бемалол жойлашиши мумкин бўлиб, унда сауна, бассейн, спутникли телевизорлар, ДВД, бир неча хил ўчоқлар, қозон-товоқ, чиройли уй жиҳозлари мухайё. Овқатни ўзингиз тайёрлайсиз ёки қўшимча ҳақ эвазига уйдаги хизматчиларга буюришингиз мумкин. Агар уч-тўртта оила бирга чиқиб дам олишга чиқсангиз, бу энг қулай вариант.\nСанаторийнинг дам олиш уйидан фарқи – унда дам олиш баробарида соғлиқни тиклаш учун турли муолажалар ўтказилади. Ўзбекистондаги энг қиммат санаторийлардан бири "Хумсон Булоқ” соғломлаштириш маркази бўлиб, у ерда бир кунлик даволаниш/дам олиш нақ 540 минг сумга тушади. Лекин аксарият ("Оқтош”, "Зомин”, Чортоқ” ва б.) санаторийларнинг нарҳи 14 кунга 400 мингдан 1 миллион сўмгача. Бу нарҳга турар жой (одатда телевизор, кондиционер каби замонавий қулайликларсиз), даволаниш, уч маҳал овқат киради, баъзи санаторийлар шу нарҳга маданий тадбирлар ҳам ўтказишади, масалан экскурсия, концертлар ва ҳоказо. Бу санаторийларда ҳам телевизор, холодильник, кондиционери бор "люкс” хоналар мавжуд бўлиб, уларнинг нарҳи бироз баландроқ.\nБир киши учун ҳаражат: 400 минг – 1 миллион сўм (14 кунга)\nҲар йили (навбат асосида) Иккинчи жаҳон уруши ногиронлари ҳамда уларга тенглаштирилган шахслар, шунингдек I -гуруҳ уруш ногиронини кузатиб борувчи шахс; республика аҳамиятига молик шахсий пенсия олувчи шахслар; Чернобиль АЭС ҳалокати оқибатида нурланиш касаллигига чалинган ва уни бошидан кечирган шахслар, шунингдек Чернобиль ҳалокати сабабли ногирон бўлиб қолган шахслар; ядро полигонлари ва бошқа радиация-ядро объектларида ҳарбий хизматни ўтаган шахслар; ишламайдиган ёлғиз кексалар; икки йилда бир маротаба (навбат асосида): Иккинчи жаҳон уруши қатнашчилари ҳамда уларга тенглаштирилган шахслар; фронт ортидаги фидокорона меҳнати ва бенуқсон ҳарбий хизматлари учун собиқ ССР Иттифоқининг орден ва медаллари билан тақдирланган, Иккинчи жаҳон уруши йилларидаги меҳнат фронти қатнашчилари; ҳалок бўлган ҳарбий хизматчиларнинг оилалари; I ва II-гуруҳ ногиронлари, кўзи ожиз I-гуруҳ ногиронини кузатиб борувчи шахс; санаторийларда бўш ўрин мавжуд бўлган тақдирда, навбат асосида, аммо 3 йилда 1 маротаба — ишламайдиган ёшга доир пенсионерлар БЕПУЛ санатория-курорт йўлланмаларини олишга ҳақли.\nДам олишнинг яна бир синалган тури – қидириш. Бунда шаҳарликлар қишлоқдаги, қишлоқдагилар шаҳардаги қариндошариникига меҳмонга борадилар. Ўтган йили мкамина турмушга чиққанидан бери бормаган ота уруғини кўриб келиш баҳонасида нақ 10 кун фарзандлари билан Сурхондарёда дам олиб келди. Унча-мунча курорт ортда қолиб кетди десам, ишонаверинг. Қариндошлар билан бўлган дилкаш суҳбатлару, кунора зиёфатларни гапирмасам ҳам бўлаверади. Мезбонларга сизларнинг ҳам вақтингизни оляпмиз, деб шаҳарчасига "деловойлик” қилсам, "сизлар баҳона ўзимиз ҳам дам оляпмиз” дея ҳижолатдан қутқазишади. Меҳмондўст халқимиз бор экан, дам олишнинг бундай тури ҳеч йўқолмайди.\nУй – энг яхши курорт\nТаътилларини банка бекитиш билан ўтказишга одатланган аёллар, уйларинини таъмирлаб олишга сарфлайдиган эркаклар ҳам йўқ эмас. Бу ўта меҳнаткаш инсонларга тасаннолар айтса арзийди-ю, лекин биз ундай демаймиз. Чунки бир йилда бир марта сиз ҳам дам олишга ҳақлисиз! Агар курорту сафарларга боришга ҳеч имконият топа олмаган тақдирингизда ҳам яшаб турган жойингизда мириқиб дам олинг. Шаҳрингиздаги ёки қишлоғингиздаги энг гўзал гўшаларида сайр қилинг, анчадан бери ўқишни орзу қилиб юрган китобингизни мутолаа қилинг, тансиқ, лекин тайёрланиши унча қийин бўлмаган таомлар билан ўзингизни сийланг, қизиқарли кинофильмлар томоша қилинг, юзингизга турли ниқоблар билан парваришланг, бирорта чиройли кўйлак тиктиринг. Шунда неча-неча миллион сарф-ҳаражат қилиб чет элларга борган қариндошингиз ёки кечагина курортдан келган қўшнингиз йўл азобию осмонўпар нарҳлардан шикоят қилишганида, сиз ўзингизни нақадар ажойиб дам олганингиз билан мағрурланишингиз турган гап.\nМаълумотлар "Лакос Сервис” сайёҳлик агентлиги мутахассиси Артём Стрельников томонидан берилди.\nКатегория: Yangiliklar | Просмотров: 2149 | Добавил: Admin | Рейтинг: 0.0/0


“Таҳририятингиз қизимнинг соғайишига сабабчи бўлди” | insonvaqonun.uz\nБош саҳифа/Олам ва одам/“Таҳририятингиз қизимнинг соғайишига сабабчи бўлди”\n“Таҳририятингиз қизимнинг соғайишига сабабчи бўлди”\n— ҚИЗИМ Сожида Пардаева узоқ йиллардан буён туғма юрак нуқсони касаллигидан азият чекарди. Шу боис бир неча бор вилоят кардиология марказида даволанди. Муолажаларга қарамай, қизимнинг ҳаётини фақатгина жарроҳлик йўли билан сақлаб қолиш мумкинлигини айтишди. Ушбу операция эса мураккаб бўлганлиги, ҳозирда вилоят кардилогия марказида бу операцияни ўтказиш учун шарт-шароит йўқлиги боис, уни Тошкентга, Республика кардиология марказига олиб бориш зарур эди. Операция учун эса 35-40 миллион сўм кетар экан.\nУч нафар фарзандимиз бор. Оиламизни базўр тебратиб келаяпмиз, бунча пулни қаердан топардик? Бунинг устига қизим С.Пардаевага ногиронлик пенсияси ҳам тайинланмаган эди. Бу борада бир неча бор ТМЭКга мурожаат қилдик. Натижа бўлмаётганди.\nЛекин дунёда меҳрибон инсонлар кўп экан. Таҳририятингизга йўллаган мурожаатимдан сўнг фарзандим С.Пардаевага Жарқўрғон туман бюджетдан ташқари Пенсия жамғармаси томонидан 2-гуруҳ болаликдан ногиронлик пенсияси тайинланди.\nҚувонарлиси, АТ “Халқ банки” қизимни ҳаётга қайтарди, яъни банк томонидан кредит ва бошқа маблағлар ажратилиб, Тошкент шаҳрида жарроҳлик амалиёти амалга оширилди. Ҳозирда амбулатор шароитида даволанмоқда.\nМенинг фарзандимни ҳаётга қайтарган барча раҳмдил инсонларга оиламиз номидан миннатдорчилик билдираман. Фарзандлар камолини кўриб юриш барча юртдошларимизга насиб этсин.\nЖарқўрғон туман, Истиқлол маҳалласи\n790\tЧоп этиш PDF


Руминиядаги Дракула қасри 1948 йилдан бери илк марта меҳмонларни тунашга таклиф қилмоқда\n18:06 / 17.10.2016\nТурар жой ижараси билан шуғулланувчи Airbnb сервиси сайёҳларга Дракула қасри сифатида машҳур бўлган Руминиядаги Бран қасрида тунашни таклиф қилмоқда. Бу ҳақда Associated Press хабар бермоқда. Ушбу қаср ҳудудида тунни ўтказишга 1948 йилдан бери илк маротаба рухсат берилмоқда.\nAirbnb акцияси доирасида икки нафар ғолиб 31 октябрдан 1 ноябрга ўтар тунни қасрда ўтказиши мумкин бўлади. бунинг учун улар Дракула билан шахсий учрашувда қандай суҳбат бўлишини ўзлари ўйлаб топишга тўғри келади.\nМеҳмонлар учун экскурсия уюштирилади, шундан сўнг шам ёруғлигида меҳмондорчилик бўлади. Сўнгра Дракулага тақлид қилган ҳолда қизил бахмал билан қопланган тобутга ётиш таклиф қилинади. Буни истамаганларга оддий тўшак берилади. Саримсоқ ва кумуш тақинчоқлар тақиқланади.\nРуминия меҳмонхона Дракула Бран қасри\nТрамп меҳмонхонасига кираверишда унинг ўзи ишлатган қўпол сўзлар пайдо бўлди


Наҳотки ёмонликларни қилганлар уларни иймон келтириб, солиҳ амаллар қилганларга ўхшаш қилмоғимизни, ҳаётлари ҳам, мамотлари ҳам баробар бўлишини гумон қилсалар?! Уларнинг қилган ҳукми нақадар ҳам ёмон! (Ушбу оятда кофир ва осий кимсанинг хаёлидан ўтадиган гумон инкор қилинмоқда. Кофирлар, бизнинг мўминлардан қаеримиз кам, деб ўйлашлари, гумон қилишлари мумкин. Бу дунёда ҳам, у дунёда ҳам мўминлар билан баробарликни даъво этишлари мумкин. Бу даъво мутлақо нотўғридир. Аллоҳ таоло ҳеч қачон ёмон ишлар қилган кимсаларни иймон келтириб, солиҳ амаллар қилганларга ўхшатиб қўймайди. Уларнинг икковиларини бу ҳаётда ҳам, охиратда ҳам баробар қилиб қўймайди. Баробар бўлса, адолат қолармиди? Пайғамбар юбориш, китоб тушириш ва динни жорий қилишнинг кераги бўлармиди?)\nАллоҳ осмонлару ерни ҳақ ила, ҳар бир жон қилган касбига яраша, зулм қилинмаган ҳолида жазосини (мукофотини) олиши учун яратган.\nАйтинг-чи, ҳавои нафсини илоҳ қилиб олган, Аллоҳ уни билиб туриб залолатга солган ва қулоғига ҳамда қалбига муҳр босиб, кўзига парда тортиб қўйган кимсани Аллоҳдан бошқа ким ҳидоят қила олади?! Эсламайсизларми?!\nУлар: «У(ҳаёт) фақат бу дунёдаги ҳаётимиздир. Ўламиз, тириламиз, бизни фақат замон ҳалок қилади», дерлар. Уларнинг бу ҳақда илмлари йўқ. Улар фақат гумон қиладилар, холос. (Булар даҳрийлардир, бизни фақат даҳр(замон) ўлдиради, деганлари учун шу номни олганлар. Улар ўлгандан кейин қайта тирилишни инкор этадилар.)\nУларга очиқ-ойдин оятларимиз тиловат қилинган чоғда: «Агар ростгўй бўлсангиз, ота-боболаримизни келтиринг-чи?!» дейишдан бошқа ҳужжатлари бўлмас.\nСен: «Аллоҳ сизларни тирилтирур, сўнгра ўлдирур, сўнгра сизларни (бўлишида) шубҳа йўқ қиёмат кунида жамлар. Лекин одамларнинг кўплари билмаслар», деб айт.\nВа осмонлару ернинг мулки Аллоҳникидир. Қиёмат соати қоим бўладиган кунда, ўша кунда ботилчилар зиён тортурлар.\nҲар бир умматни тиз чўккан ҳолида кўрурсан. Ҳар бир уммат ўз номаи амалига чақирилур: «Бугунги кунда қилиб юрган амалларингиз бўйича жазо (ёки мукофот) олурсиз», (дейилур). (Яъни, қиёмат кунининг даҳшати кучлилигидан у куни ҳар бир умматнинг чўкаланиб қолган ҳоли кўрилади. Ўша кунда ҳар бир умматга, ҳар бир шахсга, бу дунёда қилган амаллари ёзиб борилган китоб кўрсатилади.)\n«Мана бу китобимиз сизга ҳақни нутқ қилур. Албатта, Биз қилган амалингизни ёзиб турган эдик» (дейилур). (Яъни, мана бу номайи амал китоби фақат ҳақиқатни айтади. Ундаги барча гап ростдир, ёлғони йўқ. У дунёда нима амал қилсангиз, ўшани ўз вақтида аниқ ёзиб турган эдик. Энди шу асосда ҳисоб-китоб этамиз.)\nБас, иймон келтириб солиҳ амалларни қилганларни Роббилари Ўз раҳматига киритур. Ана ўшанинг ўзи очиқ-ойдин ютуқдир.\nАммо куфр келтирганларга эса: «Ахир сизга Менинг оятларим тиловат қилинмаганмиди?! Бас, сиз мутакаббирлик қилдингиз ва жиноятчи қавм бўлдингиз.\nВақтики: «Албатта, Аллоҳнинг ваъдаси ҳақдир ва (Қиёмат) соатида шубҳа йўқдир», дейилса, «Қиёмат соати нима эканини билмасмиз. Биз фақат гумон қиламиз, холос. Биз аниқ ишонгувчи эмасмиз, дедингиз», (дейилур). (Энди ҳолингизга нима бўлди? Аллоҳнинг ваъдаси ҳақ эканми? Қиёмат соати қоим бўлар эканми? У ҳақидаги гапларингиз гумондан бошқа гап эмаслигини билдингизми?)\n«Бугунги кунда худди сиз ушбу кунингизга рўбарў бўлишни унутганингиздек, Биз ҳам сизни унутурмиз. Жойингиз жаҳаннамдир ва сизларга ҳеч ёрдамчилар йўқ.\nБас, барча ҳамд осмонларнинг Роббига, ернинг Роббига ва оламларнинг Роббигадир.\nОсмонлару ердаги улуғлик Уникидир. У зот азизу ҳакимдир.


«Қадария бу умматнинг мажусийларидир. Агар бемор бўлсалар, кўргани борманглар, ўлсалар, (жанозаларига) қатнашманглар», дедилар».\nШарҳ: Бу ҳадис мусулмонлар ичидан чиқадиган маълум бир тоифа – Қадарияга бағишланмоқда.\nБу тоифа қадар масаласида адашган тоифа бўлганлиги учун ушбу номни олган. Аниқроғи, улар қадарни инкор қилганлиги учун шундай аталишган. Бу тоифа қадарга ишонмайдиган кишилардир. Улар: «Дунёдаги бандага хос ишлар банданинг ихтиёри билан бўлади, банда ўз амалини ўзи халқ қилади», дейдилар.\nҚадария бошқа мазҳабларга ўхшаб, алоҳида бир тоифага ажраб, имоми бўлиб, давомчилари маълум минтақаларга тарқалган эмас. Балки ким юқоридаги ақийдани қилса, ўшанга қадария дейилаверган. Қадария мазҳабининг энг кўзга кўринган намояндалари мўътазилийлардир.\nМўътазилийлар алоҳида ақийдавий мазҳаб, йўналиш соҳиблари бўлиб, бошқа баъзи бир ақийдавий масалаларда ҳам уларнинг Аҳли сунна ва жамоа мазҳабига хилофлари бор. Жумладан, қадар масаласида ҳам юқорида зикр қилинган эътиқодда бўлганлари учун улар «Қадария» деб ҳам аталади.\nҚадария мазҳабига юрганларнинг асосий хатоси инсонга берилган ихтиёрга муболаға билан қараб, Аллоҳнинг шомил ихтиёрини чеклашга уринишдир. Улар инсонда ихтиёр борлигига далолат қилувчи оят ва ҳадисларни ҳаддан ошириб, унинг ихтиёри чекланганлиги ва Аллоҳнинг ихтиёрига тобеълиги ҳақидаги далилларни ўз фикрларига мослаб таъвил қилиш билан овора бўлганлар. Оқибатда залолатга кетганлар.\nУшбу ҳадиси шарифда Пайғамбаримиз соллаллоҳу алайҳи васаллам:\n«Қадария бу умматнинг мажусийларидир», демоқдалар, яъни Қадария мазҳабига юрганларни Ислом умматининг мажусийлари эканини эълон қилмоқдалар. Нима учун? Бу саволга уламоларимиз қуйидагича жавоб берадилар: «Маълумки, мажусийлар оташпарастлардир. Улар қуёшга ёки оловга ибодат қиладилар. Уларнинг эътиқодлари бўйича, икки асл илоҳ бор: Нур худоси ва Зулмат худоси, яъни, яхшилик худоси ва ёмонлик худоси. Ҳамма яхшиликларни Нур худоси, барча ёмонликларни эса Зулмат худоси қилади.\nҚадария мусулмонлардан бир тоифа бўлиб, улар қадар йўқ дейишади. Улар: «Банда ўзининг ихтиёрий амалларини ўзи яратади», дейдилар. Шу эътиқодларига биноан, уларнинг фикрича, Холиқ иккита бўлади: Аллоҳ таоло ва ўз ихтиёрий амаллари бўйича инсон. Шунинг учун, яъни икки Холиқ бор, деб эътиқод қилганлари учун ҳам Қадария «Иккита илоҳ бор», деб эътиқод қилувчи мажусийларга ўхшатилган».\nҚадариянинг фикри ўта хатарли эканини аввалги фикрларимизда таъкидлаб ўтдик. Шунинг учун ҳам бу ҳадиснинг давомини ўрганар эканмиз, Пайғамбаримиз соллаллоҳу алайҳи васаллам бизни уларга умуман яқинлашмасликка амр қилаётганларини кўрамиз. У зот соллаллоҳу алайҳи васаллам:\n«Агар бемор бўлсалар, кўргани борманглар», демоқдалар.\nБу гап ниҳоятда оғир гап. Чунки Исломда бемор мусулмонни бориб кўриш бошқа мусулмонларнинг бурчидир, беморнинг бошқа мусулмонлар зиммасидаги ҳаққидир.\nҚадария эътиқодида бўлган кимсалар мана шу ҳақдан маҳрум қилинмоқдалар. Бу бир тарафдан соф эътиқодли киши учун эҳтиёт чораси: Қадария эътиқодидаги кимсани кўргани бориб, унинг бузуқ ақийдасидан таъсирланиб қолишнинг олдини олиш. Иккинчидан, ўша бузуқ ақийдадаги одам учун жазо. Чунки соф ақийдали мусулмонлар бемор кишини унинг бузуқ ақийдасидан ҳазар қилиб, кўргани келмасликлари унинг учун ўлимга тенгдир. Учинчидан, бу бошқаларга ибрат ҳам. Одамлар «Фалончи Қадария ақийдасида бўлгани учун соф эътиқодли мусулмонлар уни кўргани боришмабди, биз ҳам шунга ўхшаб қолмайлик», деб ўзларини эҳтиёт қиладилар, турли бузуқ ақийдали кишиларга эргашмайдилар. Сўнгра у зот:\n«...ўлсалар, (жанозаларига) қатнашманглар», дедилар.\nБу ҳам ўта қаттиқ ижтимоий жазодир. Ўлган мусулмонни ювиб-тараб, жанозасини ўқиб, дафн қилиш тирик мусулмонлар учун фарзи кифоядир. Бу ерда эса Қадария эътиқодида бўлган кимсанинг жанозасига умуман бормасликка амр бўлмоқда. Бунда ўлган кимса эътиқодидаги тирик бузуқиларга катта танбеҳ ва мусулмонлар оммаси учун кучли эслатма бор. Агар ушбу ҳадиси шарифда кўрсатилган чоралар мусулмонлар томонидан оқилона ва уюшқоқлик билан татбиқ қилинганида, Аҳли сунна ва жамоа мазҳабидан бошқа бузуқ ақийдадаги одамлар камроқ бўлармиди...\n1. Қадария ақийдасининг хатарлилиги.\n2. Қадария мусулмон умматининг мажусийлари экани.\n3. Аҳли сунна ва жамоага хилоф бўлган қадарияга мансуб ақийдадаги беморларни кўргани бормаслик лозимлиги.\n4. Аҳли сунна ва жамоага хилоф бўлган қадарияга мансуб ақийдадаги кимсаларнинг жанозасига бормаслик лозимлиги.\nУшбу ҳадиси шариф мусулмонларнинг ақийдасини софлигича сақлаб қолишда катта аҳамият касб этади. Аввало Қадария эътиқодидаги кишиларнинг кимлигини фош этиб, мусулмонлар оммаси огоҳлантирилди. Қолаверса, мусулмонларнинг ўзлари ҳам ақийдаларининг софлиги учун курашишлари лозимлиги баён қилинди.\nХалқ ичидаги обрў-эътибор ақийданинг софлиги, диндорликнинг даражаси билан ўлчангандагина мусулмонлар ўз жамиятлари устидан яхши ва тўғри жамоатчилик назорати ўрнатган бўладилар.\nРасулуллоҳ соллаллоҳу алайҳи васаллам: «Аллоҳум..\n«Расулуллоҳ соллаллоҳу алайҳи васаллам дедилар: «Қ..